Kompjuterska oprema za novu zadrugu - Bačka Jagoda\nPredsednik opštine Bač Dragan Stašević posetio je opštinu Bački Petrovac, gde je zajedno sa njegovim domaćinom, predsednikom opštine Bački Petrovac, Pavelom Marčokom obišao prostorije povrtarske zadruge u Gložanu. Ova zadruga zajedno sa voćarskom zadrugom “Bačka jagoda” iz Bača učestvuje u projektu Exchange 4. Tom prilikom on je uručio kompjutersku opremu neophodnu za rad ove zadruge, a koja je bila predviđena ovim projektom. Projekat Exchange 4, “Ekonomska konkurentnost kroz udruživanje u poljoprivredne zadruge” sprovodi opština Bač u partnerstvu sa opštinom Bački Petrovac i Zadružnim savezom Vojvodine, a finansira se iz sredstava Evropske unije. Nakon pozdravne reči koju je uputio Predsednik opštine Bački Petrovac, Pavel Marčok, prisutnima se obratio i predsednik opštine Bač, Dragan Stašević.\n-On je tom prilikom rekao da će opštine Bač i Bački Petrovac kao dve partnerske opštine pokazati da je zadrugarstvo onaj vid organizacije poljoprivrednih proizvođača koji može da pomogne malim poljoprivrednicima da ostanu na svojim imanjima i kroz udruživanje postignu one rezultate koje zadrugarstvo već godinama unazad pokazuje. Zadrugarstvo ne poznaje političke sisteme, ono je postojalo i u socijalizmu i u kapitalizmu, – rekao je Stašević dodajući da je to šansa za male sredine.\n-Mi u opštini Bači i u opštini Bački Petrovac to moramo podržati onoliko koliko je to moguće i nadam se da je ovo danas jedan novi početak, koji ćemo kasnije, kada naše dve zadruge uđu u kolosek redovnog poslovanja, moći iskoristiti za razmenu iskustava i međusobnu saradnju, – rekao je Stašević.


Najčešće korišćen dečji antibiotik se prodaje s POGREŠNIM uputstvom! - Zelena učionica\nNajčešće korišćen dečji antibiotik se prodaje s POGREŠNIM uputstvom!\nNa pakovanju “pancefa”, najčešće propisivanog antibiotika za bebe i decu, postoji greška u obeležavanju zapremine sirupa, koja bi mogla da dovede do zabune i predoziranja ovim lekom!\nTo može, upozoravaju farmaceuti, dovesti u zabludu apotekare ili roditelje, koji rastvaraju sirup kako bi napravili veću koncentraciju antibiotika od propisane. Iako stručnjaci kažu da bi sporne serije “pancefa” trebalo da budu povučene sa tržišta, proizvođač “Alkaloid” to ne namerava, sudeći prema onome što stoji u njihovom dokumentu upozorenja upućenog Agenciji za lekove i medicinska sredstva Srbije (ALIMS), zdravstvenim radnicima i krajnjim korisnicima, a do kojeg je “Alo!” došao.\nU Agenciji za lekove i medicinska sredstva Srbije (ALIMS) potvrdili su za ovaj list da su dobili upozorenje za “pancef” granule. “Čim smo iz ‘Alkaloida’ dobili informacije, odmah smo ceo dokument objavili na našem sajtu i tako obavestili zdravstvene radnike o svemu što je i nama upućeno”, naveli su u toj instituciji.\nALIMS-u je “Alkaloid” naveo da na boci sirupa zapremina pripremljenog rastvora nije korektno navedena, odnosno na njoj stoji da sadrži 53 grama granula za pripremu 60 mililitara leka, a trebalo bi da stoji “za pripremu 100 mililitara”.\nU dokumentu od 26. juna navodi se da su pogrešnoobeležene serije “pancefa” 1005644, koja broji 7.919 pakovanja leka, čiji je rok upotrebe 31. 10. 2019. i 1009127, koja broji 7.909 pakovanja, čiji je rok upotrebe 31. 1. 2020.\n“’Alkaloid’ kao nosilac dozvole za lek u Srbiji obavestio je ALIMS da postoji manja greška u tekstu obeležavanja unutrašnjeg pakovanja za gorenavedene serije leka ‘pancef’, granule za oralnu suspenziju 1×100 mililitara. Finalna zapremina oralne suspenzije nakon pripreme je tačno navedena na spoljašnjem pakovanju i uputstvu za lek. Ali na jednom delu unutrašnjeg pakovanja finalna zapremina pripremljenog rastvora nije korektno navedena”, piše u upozorenju “Alkaloida” i napominje se da je greška na etiketi na bočici, gde stoji da ona sadrži 53 grama granula za pripremu 60 mililitara leka, a ispravno je za pripremu 100 mililitara.\nOni su još naveli da neće povlačiti sporne serije, kao i da “greška ne dovodi u pitanje kvalitet, bezbednost i efikasnost leka, kada se lek koristi u skladu sa uputstvom za pripremu i korišćenje”.\n“Ipak dovodi”, rekla je za taj list farmaceutkinja Vukosava Stevanović, apotekarka i predsednica Udruženja “Apotekarsko jezgro”, i dodala:\n“U uputstvu za lek decidirano stoji da bi, ako ste uzeli veću dozu leka od one koja vam je propisana, trebalo odmah da potražite medicinsku pomoć. Postoji mogućnost da u apoteci izvade bočicu, pogledaju šta na njoj piše i tako rastvore lek. Nije dopušteno da budu dve različite informacije o zapremini na kutiji i bočici istog leka. Ukoliko roditelj ili farmaceut rastvori po zapremini od 60 mililitara, kako stoji na boci, onda se radi o predoziranju! Nije dovoljno upozorenje ‘Alkaloida’ koje je uputio ALIMS-u jer farmaceuti ne čitaju prvo sajt Agencije, pa tek onda počnu da rade, a i sporne serije trebalo bi povući sa tržišta” navodi Stevanovićeva.\nJoš jedan uspeh matematičara i fizičara Matematičke gimnazije\nEduka predstavlja nove udžbenike u gradovima širom Srbije


Društvo novinara BiH - podrška inicijativama koje su u skladu sa praksom Evropskog suda za ljudska prava\nPoslanik u Predstavničkom domu Parlamentarne skupštine BiH Damir Arnaut susreo se u zgradi državnog parlamenta sa delegacijom Društva novinara BiH u kojoj su bili predsjednik Faruk Zupčević, generalni sekretar Fedžad Forto, te članica Upravnog odbora Verica Kalajdžić. Povod za sastanak je bila Arnautova Inicijativa da se u zakone o zaštiti od klevete ugrade različiti standardi prihvatljivosti, tolerancije i dokazivanja kada su u pitanju navodne klevete protiv javnih ličnosti u odnosu na privatne osobe, a u skladu sa praksom Evropskog suda za ljudska prava.\nPredstavnici Društva novinara BiH su podržali ovu inicijativu, te je dogovorena uspostava bliske saradnje s ciljem njene realizacije, uz uključivanje širokog spektra predstavnika javnog i političkog života, strukovnih organizacija, te međunarodne zajednice, sa posebnim akcentom na saradnju sa Misijom OSCE-a u BiH.\nArnaut se zahvalio kako na podršci za ovu inicijativu, tako i na pomoći koju je Društvo novinara BiH pružilo tuženom novinaru u nedavno okončanom sudskom postupku u Visokom, u kojem je sud odbacio tužbu za klevetu pozivajući se na praksu Evropskog suda, a što je Arnautu poslužilo kao motiv za ovu Inicijativu uzimajući u obzir da domaći sudovi rijetko i sporadično primjenjuju te zapadne standarde kada su u pitanju tužbe za klevetu od strane političara i drugih javnih ličnosti.\nArnaut je naglasio da nikada nije podnio tužbu za klevetu, niti smatra da su takve tužbe od strane političara i drugih javnih ličnosti uopće primjerene u demokratskom društvu. “Svako ko se svjesno izloži svjetlu javnosti pristaje na sve prednosti, ali i mane, koje takav potez nosi, te ima odgovornost da medijima olakša ne samo svoju promociju, već i kritičko izvještavanje”, naglasio je Arnaut. S tim u vezi, neophodno je da političari prvenstveno, svojim glasovima, omoguće izmjene zakona o zaštiti od klevete kako je u Inicijativi predloženo.\nPredstavnici Društva novinara BiH Arnauta su ovom prilikom upoznali sa projektom protiv govora mržnje, te je dogovorena saradnja i po ovom pitanju, uz uključivanje sagovornika iz svih sfera društva.


Mektić sarađuje sa Bakirom dok Dodika svađa sa Vučićem - Sputnjik Srbija\nMektić sarađuje sa Bakirom dok Dodika svađa sa Vučićem\n18:31 02.03.2017 Preuzmite kraći link\nNa delu je otvaranje afere i vrlo opasne političke igre koja može destabilizovati odnose Srpske i Srbije, ali i regiona. Sve to sa ciljem pomeranjem oštrice osude javnog mnjenja sa Bakira Izetbegovića.\nTvrdnje ministra bezbednosti BiH Dragana Mektića da kabinet predsednika Srpske Milorada Dodika radi na rušenju premijera Srbije Aleksandra Vučića i da za to postoje materijalni dokazi, prema mišljenju stručnjaka za bezbednost Predraga Ćeranića mogu biti posmatrane iz političkog, ali i iz bezbednosnog ugla.\nPolitički posmatrano, Mektić inače kompleksnu političku situaciju u regionu čini još kompleksnijom, dodatno je usložnjava i, kako sugeriše Ćeranić za Sputnjik, skreće oštricu osude javnog mnjenja sa Bakira Izetbegovića, koji je podnošenjem zahteva za reviziju ujedinio protiv sebe srpski politički blok, izazvao osudu Beograda, ali i dosta političkih faktora u Federaciji BiH.\nŠto se tiče bezbednosnog aspekta, dodaje Ćeranić, ministar Mektić bi trebalo da objasni javnosti šta to znači da ima materijalne dokaze koje su prosledili institucijama vlasti u Srbiji.\n„Ko su to ’mi‘ i kome on to može da prosledi materijalne dokaze, shodno pravnoj regulativi“, pita Ćeranić.\nNeko ko daje ovakve izjave, kaže za Sputnjik Milorad Dodik, sam uživa u njima.\n„Moja saradnja sa Vučićem je veoma plodonosna, široka, u kontinuitetu. Nemamo nijedan izazov. Spekulacije apsolutno odbacujem. Ne bih komentarisao razloga zbog čega to neko čini, a vreme će pokazati da je to daleko od istine“, ističe Dodik.\nMa kakva bezbednost, daj neku aferu\nGospodin Dragan Mektić je, ističe za Sputnjik politički analitičar Anđelko Kozomara, za dve godine otkako se nalazi u savetu ministara više poznat kao skandal-majstor, a manje kao ministar bezbednosti. Izmislio je, ističe Kozomara, mnoge afere, mešao se u rad tužilaštva, a nije odgovori na dva ključna pitanja koja je javnost od njega tražila.\n„Prvo, zašto je falsifikovao diplomu Pravnog fakulteta sveučilišta u Zagrebu. Sveučilište je pismeno obrazložilo da student pod takvim imenom nikad nije ni studirao, a kamoli diplomirao. Drugo, nije odgovorio na vrlo važno pitanje: ko su organizatori i izvršioci atentata na predsednika Vlade Srbije Aleksandra Vučića u Potočarima pre dve godine?“, navodi Kozomara.\nDakle, kategoričan je on, Dragan Mektić ne radi svoj posao već smišlja afere u BiH, ali se uglavnom usmerio na Dodika, na njegov kabinet i na sve ono što se događa u Republici Srpskoj.\nA ko je hteo da ubije Vučića?\n„Lično znam dosta o odličnim odnosima Dodika i njegovog kabineta sa Vučićem i zato je potpuno nejasno zašto bi neko iz njegovog kabineta radio na rušenju predsednika Vlade Srbije. Uostalom, kako je moguće da neki službenici iz Dodikovog kabineta mogu da sruše čoveka koji ima podršku između 50 i 60 odsto građana Srbije“, podvlači Kozomara.\nDa postoje dobre namere, konstatuje za Sputnjik politikolog Aleksandar Pavić, ovakve stvari ne bi bile iznošene u ovom trenutku već bi bile rešene razgovorom u četiri oka.\nDok se kabinet predsednika Dodika i vladajuća koalicija u Republici Srpskoj na sve načine bori da spreči ponovno oživljavanje tužbe protiv Srbije, dodaje Pavić, Mektićeva SDS je ta koja i dalje učestvuje u vlasti sa tvorcem revizije Izetbegovićem.\n„Znači, na delu se vidi ko u stvari ruši ne samo premijera Srbije nego i Srbiju. Mektić, kao što je Dodikov kabinet napomenuo, sada se bavi ko ruši premijera, a za godinu i po dana nije uspeo da dođe ni do kakvih saznanja o tome ko je hteo da ubije premijera u Srebrenici“, precizira Pavić.\nU pitanju je, dodaje Pavić, vrlo opasna politička igra gde je Mektić u službi destabilizacije i odnosa Republike Srpske i Srbije, ali i šire destabilizacije regiona.\n„Ovo je u stilu — drž’te lopova. Mi sarađujemo sa Bakirom koji ruši i premijera Srbije i Srbiju, a navodno neko drugi šuruje da podgreje premijera“, jasan je Pavić.\nDakle, kako sugeriše stručnjak za bezbednost Predrag Ćeranić, u pitanju je otvaranje nove afere u BiH.\nKad se kaže „posedujemo materijalne dokaze“, Ćeranić tvrdi da on kao neko ko je dugo radio u službama bezbednosti to može da prevede da se možda radi o prisluškivanju nekog od Dodikovih saradnika.\n„Tu se postavlja pitanje zakonskog okvira za primenu tih radnji i uopšte razmene informacija ko može kada i u kojoj situaciji. Sad Mektić želi da ukaže da je kabinet predsednika Dodika taj koji ruši odnose sa Srbijom i da se ne dovodi u sumnju Mektićev nalogodavac, a to je Bakir Izetbegović. Po meni postoji osnova za sumnju u počinjeno krivično delo“, kategoričan je Ćeranić.\nKrajnji cilj je, sugeriše i Anđelko Kozomara, blaćenje Dodika i pokušaj unošenja razgovora u odnose između Vučića i predsednika Republike Srpske.\nDragan Mektić, Milorad Dodik, Vučić Aleksandar, Bakir Izetbegović, revizija, Republika Srpska, BiH


Teniski klub Kostić Niš | TSIS\nAdresa: Čairska bb, Niš\nTK Kostić formiran je 1997. godine kao udruženje građana, a registrovano u Teniskom Savezu Srbije 1998. Od tada do danas, kroz klub je prošlo na stotine dece koja su obuku tenisa savladavala kroz osnovnu, naprednu tenisku školu i takmičarski rad. Prve dve godine rada protekle su u uhodavanju rada sa decom u okviru teniske škole. Već od 2000-te godine, rad sa takmičarima je dao rezultate 2002. i 2003. godine gde smo na državnom nivou već imali petoro dece u samom vrhu rang liste, a 2003. i državnog prvaka do 12 godina. U poslednjih pet godina nastavljen je uspeh te je naš klub u 2005. i 2007. godini takođe imao državnog prvaka do 12 i do 14 godina - Nataliju Kostić, bisera niškog tenisa.\nOP Nisa do 14 godina TK Kostic - upis, zreb, raspored\nTK Kostic Nis...\nTK Kostić - Rezultati\nRezultati sa turnira u Nišu zeleni nivo TK Kostić...\nOBAVEŠTENJE - Kvalifikacije za kup Srbije do 10 godina\n09.09.2017. TK KOSTIĆ NIŠ...\nTošin Memorijal 2016.\nTurnir prve kategorije održan od 1. do 5. maja u TK Kostić u Nišu....\nOdigran Tošin Memorijal\nProteklog vikenda odigran je tradicionalni "Tošin Memorijal" u teniskom klubu Kostić....


Sprovođenje prvog Sporazuma o principima koji regulišu normalizaciju odnosa Kosova i Srbije može potrajati, ali dobrom voljom i Kosova i Srbije, moguće je da primena na terenu uspe, ocenjuju kosovski analitičari.\nSadri Ferati, bivši ministar lokalne samouprave u izjavi za RSE kaže da što se Prištine tiče, primedbe postoje u vezi sa asocijacijom opština, obzirom da ona podrazumeva proširene ingerencije i da poseduje nadležnosti u pojedinim oblastima.\n„Znači imamo jedan, ne treći nivo vladavine, već regionalni nivo, a nama u Prištini to nije bilo drago jer smo se bojali da će to neko da zloupotrebi, umesto integracija da bude cementiranje statusa quo ili potpuna dezintegracija. Što se dela o sudstvu tiče, postoji bojazan da li će se to upotrebiti za odbranu prava građana srpske zajednice, ili će se zloupotrebiti u smislu da sada umesto integracija bude produbljivanje etničkih podela na Kosovu“, kazao je on.\nFerati dodaje da, ukoliko Beograd prvo raspusti svoje strukture na Kosovu i ukoliko bude bio konstruktivan partner u uspostavljanju reda i zakona, moguće je građanima objasniti šta sve dobijaju od sporazuma.\n„Oni dobijaju sve što se tiče kvaliteta života i prava u tom opštinskom i regionalnom nivou. Ako do toga dođe, građani će svakim danom sve više razumeti da je sada prioritet ekonomski razvoj a ne ta ambicija za podelu i dezintegraciju. Obzirom da Beograd sto posto kontrolise svakog pojedinca, ukoliko se posveti sporazumu, moguća je puna implementacija dogovora“, kazao je on.\nTekst sporazuma Kosova i Srbije\nPublicista Halil Matoshi smatra da će uspostavljanje odnosa, odnosno komunikacija zvanične Prištine sa asocijacijom opština biti jedna od najtežih tačaka za primenu, obzirom da Srbi na severu ne prihvataju sporazum.\n„Zna se da su Srbi iz severnog dela Kosova već dugo bili instrument u rukama beogradskih vlasti. Prema tome, i pored ovog otpora, Beogradu neće biti toliko teško da primeni sporazum. Što se kosovske strane tiče, najteže će biti da obe države ispune zadatke na osnovu sporazuma, jer zavisi koliko će Srbi na severu prihvatiti ustavni poredak i zakone Kosova“, kaže Matoshi.\nMatoshi dodaje da se poteškoće mogu očekivati i u rasformiranju paralelnih struktura Srbije radi njihovog uključenja u nove institucije. Takođe, održavanje izbora i njihovo učešće može predstavljati izazov.\n„Otpor je već počeo, ali Srbija je potpisnik i ima snagu da objektivno kontroliše pobunu na severu Kosova, i da obaveže Srbe da primene sporazum, u suprotnom Srbija može imati rizik na svom evropskom putu“, kazao je Matoshi.\nAnalitičar Ardian Arifaj ipak smatra da će sve zavisiti od od 12. tačke, odnosno od utvrđivanja plana implementacije s vremenskim okvirom do 26. aprila, a koji treba razmotriti i princip transparentnog finansiranja.\n„Ta tačka o kojoj se sutra (u petak) odlučuje, obuhvata vremenske termine primene celog sporazuma kao i mehanizme koji će osigurati njegovu primenu, ukoliko se ovaj sporazum ne sprovede, bilo da je ta tačka na dobrobit Kosova ili Srbije, u tom slučaju bi bio potpuno uzaludan“, kazao je Arifaj


Zatvoren Oktobarski salon\nNagrada 55. Oktobarskog salona dodeljena je umetnicima Dejanu Kaluđeroviću i Megi Rustamovoj, a specijalno priznanje za angažovanje u organizovanju te izložbe dodeljeno je dosadašnjoj direktorki Kulturnog centra Beograda Miji David i njenom timu, saopštio je večeras žiri.\nUčestvovalo je 33 umetnika i umetničkih grupa iz Srbije i inostranstva\nČlan žirija Miško Šuvaković rekao je na zatvaranju salona da su Kalođerović i Rustamova na globalnom planu pokazali da nestajanje kao tema ovogodišnje izložbe nije tako jednostavna pojava i da zato na neki način predstavlja izazov.\nOn je rekao da je žiri odlučio da jedinstvenu nagradu podele dva umetnika, a da treće priznanje Miji David i njenom timu predstavlja simbolički gest.\nKako je saopšteno nagrada Kulturnog centra Beograda koja se na oktobarskom salonu dodeljuje od 2008. godine uručena je umetniku Miloradu Mladenoviću za rad bez naziva - školske stolice.\nMia David kazala je da "intimno oseća da je ovom izložbom označen kraj jedne faze, ali da veruje da će Beograd za nekoliko godina vratiti veliku internacionalnu izložbu koja mu pripada".\n"Desio se eksces, naročito na institucionalnoj sceni, jer su svi zaposleni zahtevali da se Oktobarski salon ne ukine", rekla je David povodom odluke Skupštine Grada Beograda da ta izložba u buduće bude organizovana svake druge godine.\nPosetiocima je ponuđeno da potpišu peticiju kojom se zahteva povlačenje odluke o bijenalnom održavanju manifestacije.\nNa ovogodišnjem Oktobarskom salonu od 14. septembra do 2. novembra\nradove na temu "Stvari koje nestaju" predstavila su 33 umetnika i\numetničkih grupa iz Srbije i inostranstva, po izboru kustosa Nikolasa\nŠafhauzena i Vanese Džoan Miler.\nOktobarski salon je najstariji i najugledniji izložbeni program iz oblasti vizuelnih umetnosti, koji je tokom godina od lokalne revijalne izložbe postao međunarodna manifestacija sa izrazitim autorskim karakterom.\nKao izuzetno zapažen događaj u gradu tokom šest nedelja trajanja Oktobarski salon poseti oko 50.000 posetilaca različite generacijske dobi.\nOvogodišnja nagrada Oktobarkog salona iznosi 2.000 evra, a nju će podeliti dva umetnika.\nVečeras premijera filma "Dječaci iz ulice Marksa i Engelsa"\nFilm "Dječaci iz ulice Marksa i Engelsa", u režiji Nikole Vukčevića, imaće svoju premijeru večeras (21) na Hercegnovskom filmskom festivalu.\nAlbansko iskustvo generacije Rastka Petrovića slika je kataklizmičnih iskustava koja je u egzistenciji modernog čoveka svom snagom otvorio Prvi svetski rat\nBilo da igra glavnu ili epizodnu ulogu, gluma Uliksa Fehmiua nikada gledaoce ne ostavlja ravnodušnim.\nGrobnica iz bronzanog doba, skelet iz starevačke kulture\nU poslednjih nekoliko nedelja u Srbiji je otkriveno nekoliko praistorijskih grobnica. Prilikom izgradnje auto-puta Koridor 10 kod Sinjca (između Bele Palanke i Pirota) slučajno je nađeno nekoliko grobnica ratnika iz gvozdenog doba, a u Jančicima na Kablaru u okviru redovnih arheoloških istraživanja, jedna humka istaknute ličnosti iz vremena bronzanog.\n"Svaki čovek koji se usudi da misli ima Hamleta u sebi", govorio je Nebojša Glogovac.\nDanas uz "Blic" nova "POP & Kultura" MAGIČNI ĆIRA NEĆE U ZATVOR


Naslovna Društvo Konkursi Konkurs za dodelu sredstava za unapređenje organske proizvodnje\nPokrajinski sekreterijat za poljoprivredu, vodoprivredu i šumarstvo je raspisao konkurs za dodelu sredstava za sufinansiranje troškova kontrole i sertifikacije organske proizvodnje, kao i nabavku priključne mehanizacije za organsku proizvodnju na teritoriji AP Vojvodine u 2019. godini.\nCilj Konkursa za dodelu sredstava za sufinansiranje troškova kontrole i sertifikacije organske proizvodnje, kao i nabavku priključne mehanizacije za organsku proizvodnju na teritoriji AP Vojvodine u 2019. godini jeste unapređenje organske proizvodnje u Autonomnoj pokrajini Vojvodini.\nBespovratna sredstava koja se dodeljuju po ovom Konkursu namenjena su za sledeće investicije:\ntroškovi kontrole i sertifikacije proizvoda dobijenih po metodama organske proizvodnje od ovlašćenih organizacija koje izdaju sertifikat, za organske proizvode u 2019. godini;\nnabavka priključne mehanizacije za organsku proizvodnju, za sertifikovane proizvođeče organske proizvodnje:\nnabavka specijalizovane opreme za mehaničko regulisanje korova – razne vrste češljeva, zvezdaste drljače, oprema za suzbijanje korova putem plamena, putem vrele vode, potom medjurednih kultivatora i sl.\nnabavka čizel plugova (razrivači),\nZa realizaciju aktivnosti predviđeno je ukupno- 10.000.000,00 dinara.\nza tačku 1, do 80% od ukupno prihvatljivih troškova investicije\nza tačku 2, do 70% od ukupno prihvatljivih troškova investicije\nMaksimalni iznos sredstava koji se dodeljuje po jednoj prijavi jeste 1.000.000,00 dinara\nKonkurs je otvoren do 01. novembra, odnosno do 15. aprila za nabavku mehanizacije.\nViše informacija o konkursu i obrazac za prijavu možete pronaći OVDE\nmehanizacija za organsku proizvodnju\nPokrajinski sekretarijat za poljoprivredu vodoprivredu šumarstvo\nunepređenje organske proizvodnje\nPrethodni tekstDevojčica preminula u bolnici u Požarevcu, sumnja da se otrovala mišomorom\nSledeći tekstPredstavljena knjiga „Spomenar večnim srpskim prijateljima“


Katalonski lider pušten uz kauciju\nSanti Vila, bivši ministar kulture u Vladi Katalonije, pušten uz kauciju\nSanti Vila, jedan od pritvorenih katalonskih lidera, platio je kauciju i može da izađe iz zatvora, saopšteno je danas iz suda u Španiji.\nOn je jedan od devet katalonskih vođa kojima je određen pritvor dok se čeka moguće suđenje zbog održavanja referenduma o nezavisnosti regiona.\nVili, koji se povukao iz katalonske vlade pre jednoglasnog proglašenja nezavisnosti, odobrena je kaucija od 50.000 evra, prenosi Rojters.\nŠpansko državno tužilaštvo zatražilo je u četvrtak izdavanje evropskog naloga za hapšenje smenjenog lidera Katalonije Carlesa Puđdemonta i još četiri člana njegove vlade, nakon što se nisu pojavili na saslušanju u Madridu, saopštili su sudski izvori.\nSudija još treba da odluči da li će odobriti zahtev tužilaštva.\nPuđdemont i 14 članova vlade Katalonije, smenjeni su 27. oktobra nakon jednostranog proglašenja nezavisnosti te oblasti od Španije.


PS Srebrenik – Realizacija projekta RPZ i kampanje “Pazi kakav trag ostavljaš” – Ministarstvo unutrašnjih poslova Tuzlanskog kantona\nPS Srebrenik – Realizacija projekta RPZ i kampanje “Pazi kakav trag ostavljaš”\nVijesti Objavljeno: 21 dec u 13:57\nU okviru projekta "Rad policije u zajednici" i realizacije kampanje „Pazi kakav trag ostavljaš“, službenici policije PS Srebrenik su tokom mjeseca novembra i decembra realizovali niz aktivnosti u cilju poboljšanja stanja sigurnosti drumskog saobraćaja.\nS tim u vezi, između ostalog, ostvarena je izuzetno dobra saradnja sa Mješovitom srednjom školom u Srebreniku, posebno sa profesorima i učenicima saobraćajne struke (vozači i saobraćajni tehničari), u sklopu koje je obavljena posjeta stanici za tehnički pregled u Srebreniku, gdje su učenici mogli prisustvovati tehničkom pregledu vozila.\nTakođe, u saradnji sa službenicima policije koji rade na poslovima kontrole i regulisanja saobraćaja, učenici MSŠ Srebrenik prisustvovali su izvođenju akcije pojačane kontrole saobraćaja, s akcentom na tehničku ispravnost vozila.\nKao završnica ovih aktivnosti jučer je (20.12.2012.godine) u prostorijama JU MSŠ Srebrenik, od strane službenika PS Srebrenik, organizovana edukativna radionica na temu sigurnost u saobraćaju. Radionica je bila namijenjena učenicima završnih razreda srednje škole, a istoj su pored učenika i prosvjetnih radnika MSŠ Srebrenik, prisustvovali i predstavnici Općine Srebrenik, predstavnici auto-škola i kandidati za vozače sa područja Srebrenika, te predstavnici Udruženja saobraćajnih inžinjera i tehničara TK-a. Po završetku radionice svim učesnicima je podijeljen edukativni materijal kampanje "Pazi kakav trag ostavljaš".


► Nemačka kompanija predstavila leteći taksi\nKompanija je prikazala prototiip vazdušnog taksija sa pet sedišta koji će se kretati na električni pogon, prenosi Si-en-en.\nNavodi se da taksi-avion koji je ovog meseca imao prvi probni let, jednim punjenjem baterije može da prevali 300 km, a putnici će pomoću smartfon aplikacije moći da rezervišu međugradske letove.\nCena karte za taksi budućnosti još nije poznata, ali iz kompanije tvrde da će biti „uporediva sa cenom” običnog taksija.\nKompanija Lilium je osnovana 2015. godine i tvrdi da njihov vazduhoplov ima sposobnost da pređe mnogo veće distance od konkurencije, prenosi Tanjug.\nleteći automobil /\nleteći taksi /\nJedan od osnivača Gugla (Google) Leri Pejdž pokrenuo je dva male kompanije koje rade na razvijanju malih električnih letelica - letećih automobila, piše danas Blumberg (Bloomberg).


Radio Tivat | Sovinc: U unapređenje Solila uključiti lokalno stanovništvo\n03 Feb Sovinc: U unapređenje Solila uključiti lokalno stanovništvo\nPosted at 11:13h in Ekologija\tby\tZora Krstovic\nU posljednjih desetak godina u specijalnom rezervatu prirode “Solila” urađeno je mnogo, a cilj okruglog stola na temu njihove zaštite i unapređenja specijalnog rezervata bio je da lokalnom stanovništvu i institucijama koje su uključene u razvoj ili se bave Solilima pokažemo sve aktivnsoti koje smo pokrenuli posljednjih godina i mislim da je sve urađeno poprilično studiozno, kazala je rukovodilac Službe za odrđivi razvoj u JP “Morsko dobro”, Aleksandra Ivanović istakavši da je namjera istražiti kako kulturno istorijski aspekt tako i prirodna staništa kako bi kreirali viziju daljih aktivnosti u zaštiti Solila i njihovoj valorizaciji. “Namjera nam je i da s druge strane valorizujemo i unaprijedimo ono što su kulturne i istorijske vrijednosti tog područja, a sve u cilju da to područje postane atraktivno za posjetioce i sastavni dio turističke ponude”, istakla je Ivanović naglasivši da se rade bazne studije kako bi dobili dovoljno podataka i na taj način konkurisali kod EU fondova za donacije.\nUpoređujući sa slovenačkom solanom Sočevlje, dr Andrej Sovinc je kazao da je ona prije 15 godina u potpunosti izgledala kao i tivatska Solila danas. On je naglasio da se u Sočevlju proizvodi so koju izvoze u više od 20 zemalja. Zaposlenih imaju 96, a počeli su, kako je istakao sa petnaestak. Sovinc je naglasio da se sa uređenjem tog lokaliteta povećao i broj ptica, ali i značajno broj posjetilaca, sa 5 hiljada na danšnjih 45 hiljada.\nGovoreći na okruglom stolu o zaštiti i valorizaciji rezervata prirode, Sovinc je naglasio da je u taj proces neophodno uključiti lokalno stanovništvo. To je prva pretpostavka da posao uspije jer to ne mogu učiniti angažovane firme. “Lokalno stanovništvo ima emociju i iskustvo”, naglasio je Sovinc koji je angažovan za izradu Studije regulacije kanala i vodotoka na Solilima.\nIstičući korišćenje i mogućnost apliciranja kod evropskih fondova, Sovinc je kazao da su hitne mjere koje treba preduzeti u valorizaciji Solila, hidrološko uređenje kanala, sanacija nasipa i rijeka na tom području. “Ako se to ne uradi doći će do erozije i izgubiće se ono što je ostalo i od prirodne i od kulturne baštine”. On je, podjsećajući na činjenicu da su Solila nastala vjekovnom saradnjom čovjeka i prirode, kazao da isto takvom saradnju Solila danas treba i sačuvati.\nNestanu li tivatska Solila, ulcinjska Solana i Buljarica, milioni ptica ostaće bez bitnih staništa na migratornom putu ptica, istkao je ornitolog Darko Saveljić apostrofirajući primjer odlične saradnje lokalne upravaže, Morskog dobra, nevladinog sektora i drugih institucija kad je u pitanju zaštita jednog lokaliteta kakva su Solila. On je posebno istakao povezivanje prirodne i kulturne baštine i stvaranja jednog turističkog paketa i to je nešto u što stvarno vjerujem i što mislim da ima budućnost. To je najbolja nadopuna svim vrstama turizuma u Crnoj Gori”, istakao je Saveljić.\nO prisustvu slatkovodnih kornjača na Solilima, koje su super indikatori eko sistema, govorio je Vuk Iković iz Crnogorskog društva ekologa, dok je Olivera Marković iz Instituta za biologiju mora istakla da je na Solilima zabilježeno prisustvo 9 vrsta riba, dvije vrste cipola, brancini, orade, dvije vrste lista, šparevi, guljoči i kanjci.\nO izuzetno vrijednom lokalitetu sa aspekta kulturno istorijske baštine govorila je Aleksandra Kapetanović iz kotorskog “Expeditia”, koja je istakla izuzetnu vrijednost tog lokaliteta i u arheološkom smislu. “Expeditio” je angažovan na izradi Studije zaštite kulturne baštine.


Pendeš: Vjerujem da će BiH postati članica NATO-a – In reformator\nApril 7, 2019 Urednik 2272 Views marina pendeš, nato\nPrijedlog prvog ANP-a BiH bit će predmetom usuglašavanja s NATO-om\n– Na sastanku održanom 5. decembra 2018 godine u Bruxellesu, ministri vanjskih poslova država članica Saveza potvrdili su spremnost za nastavak podrške BiH na njenom reformskom putu, te iskazali spremnost za prihvaćanje prvog ANP-a BiH, čime je, zapravo, naš MAP iz uvjetnog prešao u aktivni status – podsjećaju iz Ministarstva odbrane BiH u odgovoru na Fenin upit u vezi s aktuelnim prioritetima i statusom euroatlantskih integracija, a povodom obilježavanja jubilarne NATO-ove godišnjice.\n– Prijedlog prvog ANP-a BiH bit će predmetom usuglašavanja s NATO-om, te će po njegovom odobravanju od nadležnih institucija BiH i NATO-a, ANP postati okvir za koordinirano djelovanje, podršku i pomoć NATO-a, ali i instrument za praćenje i verifikaciju procesa implementacije planskih aktivnosti – pojašnjavaju iz resornog ministarstva.\n– Premda odluka o spremnosti NATO-a da prihvati prvi ANP BiH nema izravnu vezu s dinamikom procesa europskih integracija BiH, nesporna je činjenica da aktivan status MAP-a, također, podupire i osnažuje perspektivu za integraciju naše domovine u Evropsku uniju – smatraju u Ministarstvu odbrane BiH.\n– Vjerujem da će i Bosna i Hercegovina, odnosno svi njeni građani, ali i politički lideri donijeti odluku konsenzusom tako da i BiH ispuni onaj zakonom definirani uvjet i da u budućnosti postane zemlja članica NATO-a, čime ćemo i mi doprinijeti sigurnosti i stabilnosti naše domovine BiH, ali i svih njenih naroda i građana – poručila je ministrica odbrane BiH.\n– Naravno, u svemu tome prednjače Sjedinjene Američke Države, ali i svaka druga članica u raznim vidovima suradnje je pomogla, od finansijske i materijalne, a i one pomoći koja se tiče edukacije pripadnika OS od vojničkog, dočasničkog, časničkog ali i generalskog kadra – navodi ministrica odbrane BiH.\n← Međunarodni aerodrom Sarajevo obilježava 50 godina s trendom rasta prometa\nSavjetodavno vijeće za BiH – priznanje za ambasadoricu Cormack →


Alardajs pod istragom posle tajnog snimka\nFudbalski savez Engleske (FA) pokrenuo je istragu protiv selektora Sema Alardajsa zbog navoda da je učestvovao u poslu od 400.000 funti i nudjenju saveta kako kako da se “zaobidju” pravila o transferima igrača.\nBritanski dnevnik Telegraf objavio je danas snimke za koje tvrdi da su iz avgusta, i na kojima se vidi Alardajs kako razgovara sa ljudima koji tvrde da su predstavnici jedne zijske firme. Na njemu se čuje kako govori da se pravila o vlasništvu igrača treće strane mogu zaobići.\nTrener još nije odgovorio na optužbe, a FA je zatražila snimke na uvid. Savez će danas imati sastanak na kome će novi predsednik Greg Klark i izvršni direktor Martin Glen odlučiti koliko su ozbiljni ovi navodi.\nAlardajs je postao selektor Engleske u julu, nasledivši na tom mestu Roja Hodžsona, koji je otišao posle katastrofalnog Evropskog prvenstva.\n“Želim da znam sve činjenice, da čujem sve od svakoga i da na osnovu toga odlučim šta da radim. Prirodno pravo zahteva da saznamo sve pre nego što bilo šta odlučimo. Ne treba da sdimo unapred. Kada su ovakve stvari u pitanju, morate da budete strpljivi”, rekao je Klark.\nVlasništvo treće strane zabranjeno je u Engleskoj 2008. godine, dok ga je FIFA stavila van zakona u maju 2015.\nTokom sastanka sa novinarima koji su se predstavljali kao biznismeni, Alardajs je rekao da “nije problem da se zaobidju” ta pravila, kao i da poznaje agente koji to “stalno rade”.


Ovčar banja - Blic Online\nU Ovčar Banji uskoro će se graditi novi turistički sadržaji, a prvi među njima biće Prirodnjački centar, čija bi gradnja trebalo da krene u prvoj polovini maja. Projektom je, kako objašnjavaju iz Turističke organizacije Čačak, planirana adaptacija objekta u Ovčar Banji u Prirodnjački centar, piše poslovni portal eKapija.\nPUCNJAVA U OVČAR BANJI Saša (54) iz lovačke puške ranio ćerkinog dečka (44)\nVelibor M. (44) ranjen je danas u pucnjavi u blizini velnes centra u Ovčar banji.\nObale jezera Međuvršje u Ovčar Banji, ali i njegova okolina, sve do manastira Nikolje, očišćeni su od smeća, korova i rastinja u velikoj ekološkoj akciji "Blica" i kompanije "Vip mobile" "Očistimo reke Srbije".\nKvarovi na sistemu za vodosnabdevanje "Rzav", koji su danas nastali usled poplave u Arilju, otklonjeni su i večeras je uspostavljeno normalno snabdevanje vodom u Čačku, Požegi, Arilju, Lučanima i Gornjem Milanovcu, rečeno je večeras na sednici Štaba za vanredne situacije u Čačku.\nDivčev otac umro od unutrašnjeg krvarenja\nMilenku Divcu (77) bila su polomljena rebra, što je izazvalo kobne povrede.\nUkradena sva oprema ambulante u Ovčar Banji\nFizikalna ambulanta u Ovčar Banji, kod Čačka, obijena je i iz nje je odneta sva oprema. To je danas potvrđeno agenciji Beta u Zdravstvenom centru Čačka, u čijoj nedležnosti je ta ambulanta.\nUdes u Međuvršju, jedna osoba povređena\nU Međuvršju kod Ovčar banje, jutros oko 10.15 sati, dogodila se saobraćajna nesreća u kojoj su učestvovala četiri vozila, a jedna osoba je povređena.\nPočeo popis ptica vodenih staništa\nDruštvo za proučavanje ptica Srbije, ogranak za zapadnu Srbiju, započeo je na području Ovčarsko-kablarske klisure veliki popis ptica vodenih staništa.\nKatamaranom kroz klisuru\nČAČAK - Putnici koji prolaze ili dolaze u Ovčarsko-kablarsku klisuru od ovog leta će u čarima jednog od najživopisnijih predela u Srbiji moći da uživaju ploveći katamaranom. Jezerom dugačkim 12 kilometara, kroz meandre Zapadne Morave, od Ovčar Banje do Međuvršja, plovi se oko dva sata.\nUčenik iz Ovčar Banje osvojio Monblan sa 16 godina\nČAČAK - Ni temperatura od minus 30 stepeni Celzijusa, ni olujni vetar koji je duvao u francuskim Alpima, ni teški deformitet podlaktica i šaka, ni sitna građa, ni nepunih 17 godina, nisu predstavljali nikakvu prepreku učeniku iz Ovčar Banje Mladenu Makojeviću da osvoji Monblan. Tim podvigom postao je najmlađi Evropljanin s invaliditetom koji se popeo na najvišu tačku zapadnog dela Starog kontinenta. Mladen kaže da se na ovome neće zaustaviti i najavljuje da će u narednih nekoliko godina osvojiti sedam najviših vrhova na svih sedam kontinenata.\nOvčar Banja postaje prirodno lečilište\nČAČAK - Čačansko izletište Ovčar Banja trebalo bi najkasnije do kraja godine zvanično da dobije status banje. Preduzeće CTD3, koje je angažovala gradska uprava, izradilo je elaborat za ovaj postupak i predalo ga Ministarstvu za ekonomski razvoj. Dobijanjem statusa banje konačno bi se stvorili uslovi za investiranje u ovo područje s izuzetnim turističko-lečilišnim potencijalima.


13.02.2019 u 17:37\nBrnabić: Sa „Vansijem” još šire otvaramo vrata Srbije za svet\nPočetak rada kompanije „Vansi erports Srbija”, na beogradskom aerodromu veliki je i važan dan, za Aerodrom „Nikola Tesla” i za Srbiju, jer je to partnerstvo prva koncesija u istoriji naše zemlje, poručila je danas premijerka Ana Brnabić. Ona je generalnom direktoru „VINCI Konsekšen” i predsedniku kompanije „VINCI Airports” Nikoli Notbaru simoblično predala veliki ključ za upravljanje aerodromom. „Predajem vam ovaj ključ, kao simbol našeg partnerstva. Želim i molim vas da radite posvećeno, da razvijamo aerodrom, kao poseban potencijal za razvoj cele Srbije, za bolji život građana, a garantujem da ćete u Vladi Srbije imate partnera koji je spreman da ide korak dalje da ostvarimo zajedničku viziju”, istakla je Brnabić. Time je svečano obeležen početak rada kompanije „Vansi erports Srbija” na beogradskom aerodromu i početak implementacije koncesije za finansiranje, razvoj kroz izgradnju i rekonstrukciju, održavanje i upravljanje infrastrukturom i obavljanje delatnosti operatera Aerodroma „Nikola Tesla”.\n06.02.2019 u 12:14\nVlada će finansijski podržati aviolinije od javnog značaja\nVlada Srbije je donela uredbu kojom je omogućila da pojedine aviolinije budu proglašene za linije od javnog interesa i uvela mogućnost kompenzacije avioprevoznicima na tim rutama. Linije u javnom interesu, na osnovu uredbe donete 31. januara, mogu biti proglašene ako se odnose na rutu ka aerodromu koji opslužuje jedan ili više regiona u razvoju u Srbiji, kao i na rutama sa saobraćajem do 100.000 putnika godišnje ka bilo kom aerodromu. Da bi bio proglašen javni interes za avioliniju, uslov je da prevoz drugim vidom saobraćaja ne zadovoljava potrebe regiona, da ne postoji komercijalni interes za obavljanje redovnog avio-prevoza, kao i da je linija značajna za privredni i društveni razvoj Srbije. Uredba Vlade Srbije ostavlja mogućnost da se uspostavi aviolinija od javnog interesa i\nZašto dividende još nisu isplaćene malim akcionarima Aerodroma „Nikola Tesla”, iako je francuska kompanija „Vansi” pre više od mesec dana uplatila koncesionu naknadu, što je bio uslov da preuzme upravljanje beogradskom vazdušnom lukom u narednih 25 godina? Ovo pitanje uputili su čitaoci „Politike”, a po svemi sudeći, na novac će morati da sačekaju dok ne bude usvojen revidirani finansijski izveštaj preduzeća, što najranije može da se dogodi u martu. Jednokratna koncesiona naknada u iznosu od 501 milion evra, uplaćena je 21. decembra 2018. na račun AD Aerodrom „Nikola Tesla”, podsećaju u premijerkinom kabinetu. – Po usvajanju revidiranih finansijskih izveštaja biće izvršena isplata dividendi, u skladu sa odlukom Skupštine društva, svim akcionarima AD Aerodrom „Nikola Tesla” –\n04.02.2019 u 22:30\nKraljevo – Kraljevčani, kao i njihovi gosti uskoro će u svet i ovde odlaziti i dolaziti avionom ili auto-putem. To su najnovije informacije, koje smo dobili od Ministarstva građevinarstva, saobraćaja i infrastrukture. U tom odgovoru se podseća, da je Vlada Srbije osnovala preduzeće „Aerodromi Srbije”, kojem je glavni zadatak da bude operater to jest upravljač aerodroma. Shodno tome, vlada je donela odluke i planska akta, kojima se neophodni aerodromski sadržaji potrebni za civilni saobraćaj sa vojnog vraćaju na raspolaganje državi.\nATINA – Grčka građevinska firma Terna S.A. potpisala je ugovor sa kompanijom „Vansi erports” o dogradnji i rekonstrukciji beogradskog aerodroma „Nikola Tesla”, saopšteno je iz kompanije Terna. Budžet predviđen za radove iznosi 262 miliona, a konzorcijum Vansi (sa 51 odsto udela u tom projektu) i Terna (sa 49 odsto) imaće pet godina za realizaciju projekta, navodi se na zvaničnom sajtu grčke grupacije GEK Terna, koja je stoprocentni vlasnik preduzeća Terna, prenosi Tanjug. Projekat obuhvata niz infrastrukturnih remonta, s ciljem razvoja i unapređenja aerodromskih kapaciteta i uslova rada, i omogućavanje avio-prevoznicima da ponude nove rute i povećaju putnički i kargo saobraćaj u skladu sa privrednim rastom Srbije, na bazi sadašnjih i budućih podataka, dodaje se u


socijalno ugroženi : Južne vesti\nZa pakete ugroženima i penzionerima u Leskovcu 28,7 miliona dinara iz budžeta, podela počinje u petak\n15:48, 17. 3. 2022.\nZaposleni u ustanovama kulture, leskovačkim javnim preduzećima i Gradskoj upravi od jutros spremaju pakete sa osnovnim životnim namirnicama, čija će podela penzionerima i socijalno ugroženim sugrađanima krenuti već od petka. Gradonačelnik Leskovca Goran Cvetanović kaže da će ove godine biti podeljeno skoro 30.000 paketa, za šta je iz budžeta utrošeno 28,7 miliona dinara, kao i da je vrednost jednog paketa 976 dinara.\nI ove godine paketi pomoći za socijalno ugrožene Leskovčane i za penzionere sa niskim primanjina\n13:23, 14. 2. 2022.\nSvi penzioneri koji imaju primanja manja od 30.000 dinara, korisnici prava na socijalnu pomoć, kao i dodatka za pomoć i negu drugog lica, dobiće pakete sa osnovnim životnim namirnicama i sredstvima za higijenu, odluka je koju su danas doneli leskovački gradski većnici. Kada će se krenuti sa podelom paketa nije precizirano.\nBivša Veterinarska stanica u Bosilegradu postaje Dom za stare i ugrožene ljude\n16:41, 9. 2. 2022.\nNekadašnja Veterinarska stanica u Bosilegradu odnedavno je vlasništvo Opštine, a plan je da u narednom periodu bude adaptirana i pretvorena u Dom za stare, iznemogle i terorom ugrožene, kaže za Južne vesti predsednik Opštine Bosilegrad Vladimir Zaharijev i dodaje da je takva ustanova u tom mestu preko potrebna.\nIako je novo prihvatiliste u potpunosti opremljeno za socijalo ugrožene Nišlije kojima je potreban smeštaj tokom najhladnijih dana, ono još nije spremno da primi korisnike, jer se čeka na određene licence, kažu iz Centra “Mara”. Kako su za nama najhladniji dani, iz Centra za socijalni rad kažu da niko sa evidencije socijalno ugroženih nije tražio novčanu pomoć.\nBesplatan ogrev za socijalno ugrožene Prokupčane\n10:44, 24. 11. 2021.\nOko 260 socijalno najugroženijih porodica sa više dece, sa bolesnim i invalidnim članovima, samohrani roditelji i penzioneri sa malim primanjima koji žive na teritoriji Prokuplja dobiće po jedan kubik ogrevnog drveta za zimu. Iz Gradske uprave kažu da je za ovu namenu izdvojeno 1,35 miliona dinara, a ogrev će se deliti prema spisku koji su dostavile mesne zajednice i Centar za socijalni rad uz pomoć Crvenog krsta.\nBlačka opština raspisala konkurs za dodelu jednokratne pomoći izbeglima i raseljenima\n16:38, 3. 11. 2021.\nPorodice koje imaju članove preko 60 godina, samohrani roditelji, porodice invalidskih penzionera, domaćinstva sa članom koji je telesni invalid, porodice sa trudnicom, sa decom ispod 5 godina, studentom do 26 godina starosti, samo su neke od kategorija socijalno najugroženijih porodica izbeglih i interno raseljenih koji trenutno žive na teritoriji Blaca, a koje mogu konkurisati za dodelu jednokratne bespovratne pomoći u maksimalnom iznosu od 20.000 dinara. Konkurs je otvoren do 10. novembra.\n10:17, 12. 10. 2021.\nAkcija donacije hrane povodom Nacionalnog dana davanja za vikend u Nišu\n15:35, 8. 10. 2021.\nPovodom Nacionalnog dana davanja Centar za razvoj građanskog društva Protekta u Nišu organizuje u subotu i nedelju, 9. i 10. oktobra, akciju prikupljanja hrane. Sve donacije u hrani koje budu prikupljene, kako navode, biće namenjene za pakete osnovnih životnih namirnica koji će biti donirani najugroženijim građanima, organizacijama i institucijama.\nIz Pokreta za preokret Niš pozivaju gradonačelnicu da prva obuče žuti prsluk i bude kovid redar\n15:40, 9. 9. 2021.\nAngažovanje korisnika socijalne pomoći kao kovid redara u Nišu iz gradskog odbora Pokreta za preokret opisuju kao cinično i smešno i pozivaju gradonačelnicu Draganu Sotirovski da prva obiđe “crne tačke” poput autobusa i pijaca, koje će, prema njenim najavama, nezaposlene Nišlije obilaziti i tamo kontrolisati poštovanje epidemioloških mera.\nBesplatan ogrev za socijalno ugrožene Prokupčane, od septembra ponovo i besplatni obroci iz Narodne kuhinje\n10:23, 26. 8. 2021.\nOko 270 kubika ogrevnog drveta biće podeljeno narednih mesec dana socijalno ugroženim porodicama sa teritorije Prokuplja, za šta je iz gradske kase obezbeđeno oko 1,3 miliona dinara. Ogrev će se, kažu iz Gradske uprave, deliti prema spisku koje su dostavile mesne zajednice i uz pomoć Crvenog krsta. Od 1. septembra, nakon tromesečne pauze, ponovo će se deliti i besplatni obroci iz Narodne kuhinje, a dobijaće ih skoro 300 najugroženijih porodica.\nIz "Protekte" za socijalno ugrožene najavljuju "Banku hrane Niš" do kraja aprila\n20:08, 11. 3. 2021.\nPomoć socijalno ugroženim građanima je glavni cilj „Banke hrane Niš“, koju će, kako navode u saopštenju, za manje od dva meseca dobiti i treći grad u Srbiji. Iz Centra za razvoj građanskog društva Protekta apeluju na sve privrednike i građane da pomognu rad Banke i da tako smanje bacanje i rasipanje hrane.\nTri požara u stanu bez struje, komšije apeluju na nadležne da pomognu\n08:45, 29. 12. 2020.\nZbog poslednjeg požara koji se desio u soliteru kod crkve Svetog Luke u Nišu, stanari kažu da su se obraćali nadležnima kako bi pomogli čoveku čiji je stan, prema njihovim rečima, do sad 3. puta goreo. Pojašnjavaju da komšija nema struju i da zato pali sveće, te da bi se pomoglo i njima, kada bi se njemu dala pomoć, jer stanari ne bi strepeli od novih požara. Iz niškog Centra za socijalni rad kažu da su im se obratili građani sa jednom takvom prijavom, ali da su ih uputili na Komunalnu policiju.\nStari koji nemaju gde zimi biće smešteni u centar “Mara”, neki roditelji protestuju\n18:16, 10. 9. 2020.\nStariji ljudi koji su socijalno ugroženi, žive sami ili nemaju za ogrev tokom zime, biće smešteni u deo Centra Mara, što je prema rečima zamenice gradonačelnice Dušice Davidović prelazno rešenje. Pojedini roditelji iz Centra nezadovoljni su i najavljuju peticiju protiv toga da socijalno ugroženi budu smešteni u prostor predviđen za njih i uslugu “Predah od roditeljstva”.\nSledeće nedelje ispred LKC-a prikljupljanje pomoći za socijalno ugrožene\n08:43, 14. 8. 2020.\nKako bi u vreme epidemije virusa korona pomogli socijalno ugroženim porodicama, iz organizacije "Pokreni život" napraviće humanitarnu akciju u centru Leskovca. Oni koji žele moći će da doniraju novac, ali i namirnice, maske i druge stvari 17. i 18. avgusta ispred Leskovačkog kulturnog centra.\nAkcija izgradnje kuća za ugrožene porodice u Medveđi, otvoren račun za donacije\n10:34, 27. 6. 2020.\nSocijalno ugrožene višečlane porodice sa teritorije opštine Medveđa dobiće nove kuće, a akciju sakupljanja novca za njihovu izgradnju pokrenulo je Ministarstvo za rad, zapošljavanje, boračka i socijalna pitanja. Namenski račun za prikupljanje novca je otvoren, a realizaciju humanitarne akcije pratiće posebna komisija.\nStanovnici svrljiških sela dobili pakete pomoći\n15:18, 29. 5. 2020.\nPaketi za prokupačke penzionere čija primanja ne prelaze 25.000 dinara\n10:10, 20. 5. 2020.\nI dok je većina gradova i opština pakete pomoći delila penzionerima sa niskim penzijama u toku vanrednog stanja, u Prokuplju je Gradsko veće odlučilo da im ovu pomoć pruži sada i to da bi im, kako su obrazložili, olakšali njihov materijalni položaj i ublažili trenutnu situaciju. Pakete sa osnovnim životnim namirnicama dobiće penzioneri čija primanja ne prelaze 25.000 dinara.


Stravična smrt srpske novinarke u Kanu | WebTribune\nHome U FOKUSU Stravična smrt srpske novinarke u Kanu\nJelena Krašić (30) iz Novog Sada, poginula je tokom nautičkog sajma u Kanu kad ju je sticajem nesrećnih okolnosti tokom test vožnje ubio propeler gumenog čamca.\nOvaj incident dogodio se u subotu 12. septembra oko 19 sati, nedaleko od obale u Kanskom zalivu, piše portal “021.”\nU čamcu su se nalazili Jelena, inače producentkinja emisije “Nautika”, njen kolega iz Srbije i Italijan Renato Magacu, suvlasnik kompanije koja je proizvela čamac marke “kantijeri magacu”, preneli su strani mediji. Prema prvim informacijama, oni su tokom testiranja naleteli na veliki talas, kada je došlo do nesreće.\nRat se zahuktava: Napadnuta ruska baza u Siriji\nMASAKR U FRANCUSKOJ: U Nici 84 mrtvih i 100 teško ranjenih – VIDEO


Sastanak Tačija i Vučića završen brzo i bez pomaka - European Western Balkans\nAutor EWB 18. 07. 2018. 18. 07. 2018.\nBRISEL – Predsednik Kosova Hašim Tači je današnji sastanak sa predsednikom Srbije Aleksandrom Vučićem u Briselu, uz posredovanje Visoke predstavnice EU Federike Mogerini, ocenio “najtežim u poslednjih šest godina”.\n“Sastanak na nivou predsednika bio je kratak, mogu reći veoma težak. Možda najkraći i najteži od svih sastanaka u poslednjih šest godina. Ali naša posvećenost evropskoj budućnosti je ozbiljna i odgovorna”, rekao je Tači.\nVučić je, u kratkoj izjavi novinarima posle sastanka, rekao da današnji razgovori svakako nisu bili laki i da postoje dve stvari oko kojih su se dogovorili.\n“Jedna je da razgovore nastavimo, da pokušavamo da tražimo zajednički imenitelj kompromisog resenja i druga stvar je da čuvamo mir i stabilnost u odnosima između Beograda i Prištine”, rekao je Vučić.\n“Upravo takav tip razgovora imam na svakodnevnoj bazi – da li ćemo postići kompromis, kakvo bi bilo kompromisno rešenje…Jedino kompromisno rešenje koje nam nude sve kosovske političke strane, pogotovu Hašim Tači i svi ostali, jeste uvek samo priznavanje nezavisne države Kosova. To tako ne funkcioniše”, rekao je Vučić.\nU kratkom saopštenju Evropske službe za spoljne poslove navodi se da su “Visoka predstavnica i dva predsednika razmotrili napredak načinjen u razgovorima o okviru za pravno obavezujući sporazum o sveobuhvatnoj normalizaciji odnosa između dve strane. Oni su se dogovorili da se ponovo sastanu za nekoliko nadelja i nastave posao.”


218 sekundi čarolije: Teova partija za pamćenje - Smedia\nMiloš Teodosić odigrao je u petak svoj indeksno najuspešniji meč u Evroligi.\nTeo je blistao u pobedi svog CSKA nad Baskonijom, pa je meč završio sa 34 postignuta poena, pet pogođenih trojki iz šest šuteva i indeksom 43!\nTakvoj partiji dodao je i deset asistencija, kojima je prebacio cifru 1.000 na večnoj listi najboljih asistenata Evrolige. Za sada su ispred njegove 1.003 asistencije samo Vasilis Spanulis sa 1.015 i penzionisani Dimitris Dijamantidis sa 1.255.\n"Nisam znao da sam premašio cifru od 1.000 asistencija u Evroligi. Dobar je osećaj, ali najvažnije je to da smo pobedili i da smo pobedili veoma dobru ekipu. Bio sam uplašen pre meča jer sam znao da Baskonija igra čvrsta i da je veoma dobra. Ipak, odigrali smo kao tim i to je bio razlog zbog kojeg smo...\n"NE TREBA NAM ZLATAN, BEZ NJEGA SMO TIM"


Dveri srpske propale i u dijaspori\nDveri srpske sa 3,4 odsto osvojenih glasova nisu prešle cenzus i ne ulaze u parlament Srbije, a odbornike neće imati ni u Skupštini Beograda. Mada su na njihovoj izbornoj listi bile i dve...\nkurir-info.rs 5 komentara\nBajatović doživeo blaži infarkt?\nDušanu Bajatoviću, potpredsedniku SPS i direktoru "Srbijagasa", naglo je pozlilo tokom izborne noći u sedištu stranke u Novom Sadu, zbog čega je u noći između nedelje i ponedeljka prebačen u...\n“Srbija će posle pobede SNS-a povećati ambicije prema Kosovu“\nPrištinski analitičar Azem Vlasi smatra da će ubedljiva pobeda Srpske napredne stranke (SNS) na parlamentarni izborima u Srbiji povećati ambicije Srbije prema Kosovu.\n"Hrvati i mi ne moramo da se volimo, ali moramo da se poštujemo"\nLider Srpske napredne stranke Aleksandar Vučić ocenio je da je moguće graditi partnerske odnose između Hrvatske i Srbije uporedo sa sudskim procesom pred Međunarodnim sudom pravde u Hagu po...\nKo to slavi ručkom nasred ulice?!\nUbedljiva "gradska" pobeda: SNS dobio 63 (od 110) mandata\nEšton: Vučić se pokazao na izborima. Eto mene u Srbiji\nVisoka predstavnica Evropske unije (EU) za spoljnu politiku i bezbednost, Ketrin Ešton, je u Briselu izjavila da "čestita srpskom narodu održane izbore" i naglasila da je predsednik Srpske...\nBošnjaci i Hrvati čestitali Vučiću\nPredsedavajući Predsedništva BiH Bakir Izetbegović uputio je čestitku Aleksandru Vučiću i Srpskoj naprednoj stranci (SNS) za ostvareni rezultat na prevremenim poslaničkim izborima održanim u...\nRojters: Vučić kao Milošević\nIzborna pobeda koja se može porediti s pobedama Slobodana Miloševića tokom ratnih 1990-ih, lideru naprednjaka Aleksanadru Vučiću daje čvrst mandat da reformiše najveću od zemalja nastalih iz...\nb92.net, Beta 3 komentara\nKo će preživeti pad ispod cenzusa?\nIspod cenzusa ostali su DSS Vojislava Koštunice, URS Mlađana Dinkića i LDP Čedomira Jovanovića, a politički analitičar Vladimir Goati kaže da će njima biti teško da prežive.


Andonov: Vučićev miting skup bašibozuka i magaraca - InfoVranjske\nAndonov: Vučićev miting skup bašibozuka i magaraca\n„Šta ću ja na Vučićevom mitingu na kome prisustvuje i Ivica Dačić koga mi je muka da slušam. Naravno da nisam tamo“, kaže za Vranjske Info Igor Andonov, zamenik gradonačelnika Vranja.\nPrema njegovim rečima, Socijaldemokratska stranka čiji je ovde lider u lokalnu vlast je ušla sa lokalnim naprednjacima i ne tuču ga se dešavanja na republičkom nivou:\n„Na zajedničkom mitingu okupio se i bašibozuk i magarci“, kaže Andonov aludirajući na nedavni rat saopštenjima između vranjskih naprednjaka i socijalista.\nANTIĆ ODGOVORIO SNS-u: Vojska magaraca od lava napravi magarca\n„Nećete doživeti da me vidite tamo“, dodaje Andonov.\nSocijaldemokratska stranka (SDS), čiji je Andonov šef u Vranju, je posle lokalnih izbora prošle godine osvojila tri odbornička mandata a on je posato zamenik gradonačelnika.\nLider SDS Boris Tadić je zbog toga raspustio vranjski odbor stranke.


O saradnji sa francuskim ustanovama kulture | Skupština Grada Novog Sada\nO saradnji sa francuskim ustanovama kulture\nPredsednik Skupštine Grada Novog Sada Zdravko Jelušić, član Gradskog veća za kulturu Dalibor Rožić i pomoćnik gradonačelnika za međunarodnu saradnju Aleksandar Petrović, primili su danas u gradskom parlamentu savetnika za saradnju i kulturu Ambasade Republike Francuske i direktora Francuskog instituta u Srbiji Manuela Buara,\natašea za kulturu Ambasade Republike Francuske Katrin Fodri i direktora ogranka Francuskog instituta u Novom Sadu Vladimira Marinkovića i sa njima razgovorali o saradnji.\nPozdrvivši goste, predsednik Skupštine grada Zdravko Jelušić poželeo je dobrodošloci gostima u Omladinsku prestonicu Evrope i Evropsku prestonicu kulture 2021. godine, izraživši nadu da će se u narednom periodu saradnja francuskih kulturnih institucija i Grada Novog Sada obogatiti brojnim sadržajima.\n– Koristim ovu priliku da se zahvalim na izuzetno vrednoj pažnji koju Francuska posvećuje negovanju saradnje sa Srbijom i njenim gradovima i uveren sam da ćemo zajedničkim naporima tu saradnju nastaviti da unapređujemo na najvišem nivou – poručio je predsednik novosadske Skupštine Zdravko Jelušić.\nČlan Gradskog veča za kulturu Dalibor Rožić istakao je da postoji mnogo oblasti otvorenih za saradnju, pre svega u oblasti kulture i dodao:\n– Grad pruža veliku podršku svim projektima koji se realizuju u okviru dve veoma prestižne titule koje je naš grad poneo i tesno sarađuje sa Fondacijom Novi Sad 2021 na pripremi pojekata za obeležavanje godine Evropske prestonice kulture. To svakako ne treba da bude jedini okvir saradnje jer u nađem gradu postoje brojne ustanove kulture i nevladine organizacije koje su uvek otvorene za nove predloge i spremne da se angažuju na zajedničkim projektima – objasnio je Rožić.\nPomoćnik gradonačelnika za međunarodnu saradnju Aleksandar Petrović je naglasio da će Grad Novi Sad pažljivo razmotriti sve predloge koji budu upućeni preko Ambasade Francuske s obzirom na bogato iskustvo brojnih francuskih gradova, od kojih su neki već nosili titulu Evropske prestonice kulture, ali i onih koji takvu titulu svakako zaslužuju.\n– Francuska je jedna od vodećih zemalja čiji su zvanični predstavnici redovno posećivali Novi Sad, a te posete dovele su, između ostalog, u oktobru 2018. godine i do potpisivanja Pisma o namerama o uspostavljanju saradnje između Pokrajine APV i Departmana Valdoaz, odnosno najavljenog potpisivanja sporazuma između Novog Sada i gradova Engijen le Ben, Sen Lu la Fore i Tavernji u tom francuskom Departmanu – kazao je Petrović.\nZahvalivši se na dobrodošlici i istaknutoj spremnosti za nastavak saradnje savetnika za saradnju i kulturu Ambasade Francuske i direktora Francuskog instituta u Srbiji Manuel Buar je naglasio da je saradnja sa lokalnim zajednicama jedna od prioritetnih aktivnosti Ambasade, te da se planira proširivanje kulturne saradnje i na druge oblasti, pre svega obrazovanje i privredu.\n– Želim da se zahvalim Gradu Novom Sadu na velikoj podršci koju pruža ogranku Francuskog kulturnog centra i njegovim aktivnostima. U okviru ove posete sastaćemo se i sa predstavnicima Fondacije Novi Sad 2021, kao i drugim relevantnim akterima sa ciljem da definišemo plan aktivnosti za ovu i narednu godinu i pripremimo se na najbolji mogući način za učešće u programima obeležavanja godine Evropske prestonice kulture u Novom Sadu. Isto tako, pokušaćemo da identifikujemo oblasti od obostranog interesa u kojima bi produbljivanje saradnje dalo značajne rezultate. Ambasada Republike Francuske otvorena je za sve predloge i spremna da pruži podršku svim inicijativama koje imaju za cilj jačanje naše saradnje – precizirao je Buar.\nKatrin Fodri se zahvalila na podršci koju Grad Novi Sad pruža svojim učešćem u procesima decentralizacije saradnje lokalnih zajednica i naglasila je značaj kulturnih aktera u realizaciji projekata saradnje u brojnim oblastima, poput arhitekture, književnosti, muzike, digitalizacije, ali i povezivanju kulture sa privredom, što je svakako i deo misije Ambasade Republiek Francuske.\nPredsednik Skupštine grada Zdravko Jelušić na kraju je istakao da bi jačanje saradnje u oblasti filmske industrije bilo od značaja za bolje međusobno upoznavanje i razumevanje, posebno imajući u vidu činjenicu da prisutnost francuskog filma u našem regionu nije na zadovoljavajućem nivou u odnosu na interesovanje koje vlada.


Arhiva vesti 05.10.2016 - Naslovi.net\nMigranti se vratili u Beograd, odustali od šetnje do Mađarske\nVečernje novosti 05.10.2016\nSvi migranti koji su u utorak peške krenuli ka granici sa Mađarskom odlučili su, nakon pregovora sa predstavnikom Komesarijata za izbeglice, da se vrate u Beograd. Svi migranti koji su u utorak peške krenuli ka granici sa Mađarskom odlučili su… »\nRTV: Autobus vratio migrante iz Inđije u BeogradB92: “Odbegli“ migranti vraćeni u Beogradjoš 12 povezanih\nVesti online 05.10.2016\nUragan Metju briše sve pred sobom. Ostavio je pustoš na Haitiju i 11 mrtvih, delimično je zahvatio Kubu i kreće se ka SAD, gde je u toku evakuacija. Fotografija uragana nikoga nije ostavila ravnodušnim. Posle razornog zemljotresa u januaru 2010… »\nGlas Amerike: Uragan Metju putuje ka Bahamima, najmanje 10 žrtava na HaitijuKurir: Pomama za hranom i gorivom u Americi: U strahu od uragana Metju prazne rafove i benzinske pumpejoš 12 povezanih\nBeograd suočen sa ucenom iz Brisela\nU razgovorima Beograda i Prištine o telekomunikacijama prošle nedelje se desilo nešto čudno – u noći između četvrtka i petka drastično su promenjeni uslovi dogovora o „Telekomu”. Ako do nedelje Vlada Srbije ne prihvati predlog sporazuma o… »\nRTS: Vučić: Sa Prištinom opet teško, Srbija neće uvoditi sankcije SrpskojPolitika: Vučić: Odluka o Telekomu na KiM biće doneta u interesu Srbijejoš 12 povezanih


Andrej Nedović – VISIN FONDACIJA\nvision of me for a vision of ME\nKatarina Gačević za godinu 2020/2021\nDimitrije Jovićević za godinu 2019/2020\nAleksandar Vučinić za godinu 2018/2019\nSelma Bulić za godinu 2017/2018\nBalša Lubarda za godinu 2016/2017\nAndrej Nedovic je svoju karijeru je započeo u Americi radnim angažmanom za jedne od vodećih svjetskih kompanija Walmart i Wells Fargo Bank, dok je u Crnoj Gori bio polaznik prve godine Programa stručnog osposobljavanja u Vladi Crne Gore, nakon toga bio je angažovan na projektu Portonovi u Herceg Novom. Nakon duži niz godina rada u privatnom sektoru, Andrej nastavlja posvećeno da radi na projektima koje finansira Evropska unija i to u Upravi javnih radova, a trenutno je angažovan u Fondu za zaštitu životne sredine na pozicija direktora Sektora za finansije, pripremu i realizaciju projekta. Na funkcijama koje je obavljao Andrej je stekao sposobnosti i vještine iz oblasti komercijalnih i finansijskih poslova, kao i upravljanja projektima po FIDIC i PRAG procedurama ugovaranja.\nSvoje obrazovanje je usavršavao u Americi na Univerzitetu Jacksonville i to u oblasti finansija (osnovne studije), i biznis administracije (master studije), a trenutno završava i drugi Master iz oblasti medjunarodne ekonomije na Ekonomskom fakultetu Univerziteta Crne Gore. Tokom studija bio je član mnogih organizacija od kojih bi istakli članstvo u Sigma Nu Fraternity.\nAndrej je aktivan u raznovrsnim organizacijama koje imaju za cilj da doprinesu razvoju države Crne Gore kao i talentovanih pojedinaca. Osnivač je fondacije Visin koja stipendira mlade ljude u Crnoj Gori koji studiraju u inostranstvu, kao i član Borda povjerenika Organizacije crnogorskih studenata u inostranstvu (OSCI).


Demilitarizacija Idliba — teža nego što smo očekivali - Sputnjik Srbija\n09:44 23 Maj 2019\nDemilitarizacija Idliba — teža nego što smo očekivali\n21:45 03.12.2018 Preuzmite kraći link\nProces stvaranja demilitarizovane zone u sirijskom Idlibu je mnogo složniji nego što se činilo, rekao je portparol Kremlja Dmitrij Peskov tokom sastanaka sa studentima ruskog univerziteta MGIMO.\n„Stavri su složnije nego što se mislilo“, rekao je Peskov, govoreći o dešavanjima u sirijskoj provinciji.\nOn je dodao da militanti tamo i dalje izvode napade. Ova tema, prema rečima predstavnika Kremlja, pokrenuta je na sastanku predsednika Rusije Vladimira Putina i njegovog turskog kolege Redžepa Tajipa Erdogana. Ankara svoje obaveze u stvaranju demilitarizovane zone pažljivo ispunjava, naglasio je Peskov.\nPodsetimo, u septembru je nakon sastanka Putina i Erdogana potpisan memorandum o stabilizaciji situacije u zoni deeskalacije i postignut dogovor o stvaranju demilitarizovane zone u Idlibu.


Poštovani sugrađani, pozivamo Vas da zajedno sa svojim porodicama i prijateljima, posadite svoj hlad!\nZahvaljujući inicijativi koja je pokrenuta na društvenim mrežama i odazivom velikog broja naših meštana, Opština Golubac se pridružila akciji „Posadi svoj hlad“. Ovom prilikom obaveštavamo Vas da će biti organizovana javna podela sadnica u prvoj polovini aprila.\nOva akcija se uspešno održava već pet godina u Srbiji, a sprovode je dve nevladine organizacije „Zeleni razvojni centar“ i „Let’s do it, Serbia“. Projekat Posadi svoj hlad je usaglašen sa ciljevima definisanim u pretpristupnom Poglavlju 27, kao i uskladu sa ciljevima svetske akcije „Trillion Trees” Svetskog ekonomskog foruma (WEF) u Davosu, u kojoj je naša organizacija partner za održiva ekološka rešenja u Republici Srbiji. Ovaj projekat je takođe usaglašen sa evropskim Zelenim planom (European New Deal) u kome je čist vazduh u urbanim sredinama jedan od stubova cirkularne ekonomije i podržan je od brojnih institucija.\nZato posadite svoj hlad i obezbedite čist vazduh vama i vašoj porodici!\nU narednom periodu obavestićemo Vas o tačnom datumu podele sadnica i sprovođenu akcije „Posadi svoj hlad“. https://posadisvojhlad.rs/\nZa više informacija, kontaktirajte nas na telefon 012/678-426, u periodu od 10 – 14 časova, svakog radnog dana.\nKontakt osoba: Petrović Jelena, opština Golubac


Tom prilikom srpski član Predsendištva Bih Milorad Dodik je poručio da se rad škole od ponedeljka treba vratiti u učionice, kako je i ranije bilo.\n- Mera privremene obustave nastave su bile odgovorne, u cilju zaštiti đaka i nastavnika. Ali, đake treba vratiti u učionice i prepustiti lokalnim zajednicama da shodno situaciji donesu odluke na svom području - poručio je srpski član Predsedništva BiH Milorad Dodik.\nOn je rekao i da se ovom krizom mora suvereno upravljati, zdravlje naroda je najvažnije, bez obzira na političke prilike i predizbornu kampanju.\n– Dobro je što je svima obezbeđena zdravstvena zaštita bez obzira na osiguranje, drugačije nije ni moglo, ali moram istaći da je ovo društvo izloženo enormnim troškovima. Samo lečenje jednog kovid pacijenta košta 2.000 KM dnevno i samo ti iznosi su već milionski. Treba tome dodati nabavku opreme, medicinskih sredstava, isplate medicinskim radnicima i na kraju i štete u ljudstvu i štete u privredi – rekao je Dodik.\nZdravstveni sektor je dobro reagovao, a i građani su solidarni, a to potvrđuje i podatak da, bez obzira na epidemiju, imamo manji broj umrlih, nego prošle godine, ocenio je Dodik.\n– Poljsku bolnicu smo izgubili, a možda bi nam upravo sada mogla biti potrebna – rekao je Dodik, komentarišući prigovore na rad institucija u doba epidemije, od kojih su mnogi, tvrde, politički motivisane.\nPredsednica RS Željka Cvijanović rekla je da su prognoze veoma loše i da je pred RS mnogo izazova.\n- Ali mnogo smo i uradili, uspeli smo da sačuvamo i zdravstveni sistem i privredu. Ne smemo potpuno zaključati društvo, ali moramo naći adekvatno rešenje i analizirati mere koje su sada na snazi i uporediti ih sa iskustvima drugih zemalja, jer ne znamo do kada će sve ovo potrajti - rekla je predsednica Cvijanović na početku sastanka, piše Srpskainfo.\nOna je dodala da kad je epidemija u pitanju, verovatno još „nismo ni na pola puta“.\n– Dužni smo da zaštitimo zdravlje stanovništva, ali i da sprečimo eroziju društva – rekla je Cvijanovićeva i dodala da brojevi zovu na uzbunu, a epidemiološki podaci su alarmantni.\n"ZADOVOLJNA SAM MERAMA VLADE" Cvijanovićeva o podršci radnicima u privredi\nSTRIKTNO SE PRIDRŽAVATI SVIH PREPORUKA Glavni koordinacioni tim razmatrao trenutnu situaciju\nSastanak radnog tima za obrazovanje Srpske: Analiza uputstava o vrednovanju i ocenjivanju učenika prilikom izvođenja nastave na daljinu\nCVIJANOVIĆ I SATLER U BANJALUCI "Institucije Republike Srpske opredeljene za nastavak evropskog puta"


Greška u članku podstiče dezinformacije o Ivermektinu na internetu | Provera činjenica\nZdravstveni radnik u rukavicama pokazuje kutiju u kojoj se nalazi bočica Ivermektina 21. jula 2020. u Kolumbiji ( AFP / Luis Robajo)\nGreška u članku podstiče dezinformacije o Ivermektinu na internetu\nAFP Francuska, AFP SAD Objavljeno: utorak 8 februar 2022 u 09:26\nSvetska novinska agencija Rojters (Reuters) objavila je članak u kojem je bilo saopšteno da je japanska firma Kova (Kowa) otkrila da je lek Ivermektin efikasan protiv omikron soja korona virusau trećoj fazi ispitivanja. Članak je kasnije ispravljen da bi se preciziralo da su ispitivanja bila pretklinička, što znači da nisu testirana na ljudima, ali članci na hrvatskom i u objavama na društvenim mrežama i dalje šire prvobitnu netačnu verziju ovog teksta da je lek dokazano efikasan protiv kovida-19 prilikom testiranja na ljudima.\nU naslovu Rojtersovog članka objavljenog 31. januara 2022. prvobitno je napisano: "Japanska Kova kaže da je Ivermektin efikasan protiv omikrona u fazi III ispitivanja."\nKasnije je članak ažuriran ispravkom da "Ivermektin pokazuje 'antivirusni efekat' protiv kovida, kaže japanska kompanija", a u drugom pasusu se navodi da je "u originalnoj Rojtersovoj priči pogrešno navedeno da je Ivermektin bio 'efikasan' protiv omikrona u kliničkim ispitivanjima faze III, koja se sprovode na ljudima."\nMeđutim, ranija verzija teksta se i dalje deli na internetu, uključujući u postu na hrvatskom objavljenom na blogu 1. februara 2022. godine u kojem se netačno tvrdi da je "japanska farmaceutska tvrtka u kliničkom ispitivanju potvrdila da Ivermektin odlično djeluje na Omikron i sve ostale sojeve SARS-Cov-2, učinak je neposredan i bez nuspojava!" Post je podeljen na Fejsbuku preko hiljadu puta prema podacima ove društvene mreže.\n"Poruka i za MS medije: Japanski Kowa kaže da je ivermektin učinkovit protiv Omikrona u fazi III ispitivanja," piše u naslovu drugog članka na hrvatskom podeljenog 31. januara 2022. na Fejsbuk nalogu povezanom sa sajtom. U članku se nalazi link do (sada ispravljene) Rojtersove priče. Nijedna od dve objave nije ispravljena do 7. februara 2022.\nSkrinšot netačnog posta o ispitivanju Ivermektina u Japanu, napravljen 7. februara 2022.\nObmanjujuća tvrdnja je podeljena i na drugim jezicima poput francuskog i engleskog.\nFirma Kova je u najavi za medije saopštila da je "potvrdila da ispitivani lek Ivermektin, koji se koristi u kliničkom ispitivanju faze III (razvojni kod: K-237) za lečenje infekcije virusom SARS-CoV-2, ima isti antivirusni efekat protiv varijante omikron kao i postojeće mutantne varijante (alfa, beta, gama i delta) u zajedničkoj studiji sa Univerzitetom Kitasato (pretklinička studija)."\nNi kompanija ni Rojters nisu tvrdili da je lek pokazao "neposredan učinak bez nuspojava", kako se tvrdi u hrvatskom blogu.\nAFP je 4. februara 2022. kontaktirao portparola firme Kova koji je potvrdio da su ovi rezultati iz pretkliničke studije, ističući da to znači da je to ispitivanje sprovedeno u epruvetama, "in vitro", a ne na ljudskim pacijentima.\nOd početka pandemije već nekoliko studija (na primer ova) ispitivalo je efikasnost Ivermektina na virus Sars-CoV-2 "in vitro", znači u laboratoriji. Međutim, njegova efikasnost na ljudima još nije dokazana jer nema dovoljno čvrstih naučnih dokaza, kako je u ovom članku na francuskom objasnio AFP.\n"Morate biti oprezni sa 'in vitro' studijama, koje se čak i ne sprovode na životinjama, već u ćelijskim kulturama, jer iako efekat može izgledati izuzetno obećavajući, kao što je bio slučaj sa hidroksihlorokinom, koncentracije koje se pokažu delotvornim 'in vitro' često nisu ostvarive kod ljudi bez dokazane toksičnosti," objasnio je za AFP u avgustu 2021. Bernar Bego (Bernard Bégaud), direktor farmakoepidemiološke jedinice u institutu INSERM.\nDo 7. februara 2022. godine i dalje postoji široki medicinski konsenzus da Ivermektin trenutno ne bi trebalo da se koristi za lečenje kovida-19 van kliničkih ispitivanja, od kojih su neka u toku.\nKova trenutno sprovodi kliničko ispitivanje faze 3 (K-237), što je pomenuto u izjavi od 31. januara, da bi testirala efikasnost Ivermektina protiv kovida-19 kod pacijenata. Ovo kliničko ispitivanje trebalo bi da se završi 31. marta 2022. Daleko od toga da je to jedino kliničko ispitivanje koje se bavi efikasnošću ovog antiparazitskog leka protiv kovida-19.\nTakođe nije jedini lek koji se ispituje. Terapeutsko ispitivanje Solidarnost, koje uključuje 52 zemlje i 2.000 istraživača, bavi se drugim potencijalnim lekovima protiv kovida-19, dok ih je nekoliko odobreno ili ih pregledaju zdravstvene vlasti poput američkog Nacionalnog instituta za zdravlje. Spisak tih lekova za Evropsku uniju možete naći ovde, a najnovije dostupne smernice Svetske zdravstvene organizacije ovde.\nAFP je već u novembru 2021. razobličio tvrdnju da je Japan odobrio Ivermektin za lečenje pacijenata sa kovidom-19.


SDA: Nikšić hvali Tužilaštvo jer ne istražuju SDP-ovo pranje novca preko firmi bliskih HDZ-u – Fokus.ba\nZahvalnost Nikšića prema Tužilaštvu, kako se dodaje, svakako je velika i zbog toga što su sve dosadašnje istrage u aferama u kojima su akteri bili visoki funkcioneri SDP-a ili sklonjene u ladicu ili obustavljane\nPosljednja osoba koja bi trebala govoriti o „nezavisnom pravosuđu“, političkim pritiscima i aferama je predsjednik SDP-a Nermin Nikšić, kaže se u saopćenju Stranke demokratske akcije.\n– Jer, da dio pravosuđa nije pod političkim pritiscima, već bi bila otvorena istraga o pranju novca u kojem su učestvovali SDP i firme bliske HDZ-u. Zbog te afere traju hapšenja u Hrvatskoj, a Nikšić pokušava da sakrije činjenicu da je SDP upleten u nju preko firmi iz Širokog Brijega i Zagreba.\nNikšić hvali Tužilaštvo jer nisu otvorili istragu ni o nezakonitostima tokom izbora u KO SDP Sarajevo, o čemu su javno svjedočili neki od aktera – navode iz SDA.\nZahvalnost Nikšića prema Tužilaštvu, kako se dodaje, svakako je velika i zbog toga što su sve dosadašnje istrage u aferama u kojima su akteri bili visoki funkcioneri SDP-a ili sklonjene u ladicu ili obustavljane.\n– Valjda Nikšić misli da je javnost zaboravila aferu sa podjelom traktora iz donacije u vrijeme njegovog premijerskog mandata, zbog koje je hapšen njegov savjetnik, ali ne i on sam. Ili da je zaboravljena afera ‘Reket’ zbog koje nikada niko nije odgovarao i niz drugih afera, poput ‘krađe asfalta’ – navode iz SDA\nZa razliku od SDP-a, SDA, kako ističu iz te političke partije, nikada nije imala problem da se svaka nezakonitost istraži a odgovorni kazne, kao što nije imala problem da iz svojih redova isključi osobe koje se dovode u vezu sa korupcijom. Zašto to SDP nikada nije uradio?, pitaju se.\n– Ono čemu se SDA protivi su selektivne, politički motivirane istrage koje se provode isključivo na teritoriji na kojoj su Bošnjaci većina ili koje su isključivo usmjerene prema Bošnjacima.\nAko pravosuđe želi da bude kredibilno i ima povjerenje javnosti, onda neka se istraže svi i svako. U tome će imati našu podršku – kaže se u saopćenju SDA.


Sarkozy želi jačanje evropske odbrane - Klix.ba\nSarkozy želi jačanje evropske odbrane\n27.8.2007. u 14:10\nFrancuski predsjednik Nicolas Sarkozy izrazio je u ponedjeljak u govoru koji je održao o vanjskoj politici želju da se pokrenu "snažne inicijative" za jačanje evropske odbrane tvrdeći da to ni u kom slučaju nije takmičenje s Atlantskim savezom.\n"Želim da narednih mjeseci napredujemo prema jačanju odbrane Evrope, a Francuska će preuzeti vrlo snažne inicijative, kao i za obnavljanje NATO-a", kazao je on.\n"Oboje ide zajedno: Evropa s nezavisnom odbranom i atlantska organizacija, a svaka će imati svoje mjesto", kazao je, prenosi AFP.\n"Treba li podsjećati da je Atlantski savez naš: mi smo ga osnovali i mi smo u njemu jedan od glavnih sudionika. Od 26 članica 21 zemlja je članica Unije", objasnio je on.\n"Suprotstaviti Uniju NATO-u nema smisla: oboje nam treba. Uvjeren sam kako je u interesu SAD-a da Evropska unija okupi svoje snge, racionalizira svoje kapacitete, ukratko, organizira svoju odbranu", naglasio je Sarkozy.


Adnan Džafić ponovo strijelac za MAS Taborsko protiv Zlina\n11. Novembra 2014. Arhiva Visoko.co.ba\nProteklog vikenda ekipa MAS Taborsko našeg Adnana Džafića, koja nastupa u Drugoj Češkoj ligi, gostovala je kod ekipe Zlin. Bila je to utakmica 14. kola u kojoj su domaći pobijedili sa 3:2, a Adnan Džafić je bio strijelac izjednačujućeg gola za goste iz penala. Nakon tog pogotka iz 29. minute, gosti su i poveli sa 1:2 golom Miloslava Strnada u 54. minuti. Međutim, raspoloženi Lukas Zeleznik je sa svoja dva gola na utakmici iz 73. i 87. minute obezbijedio pobjedu domaćinu.\nNakon 14. kola ekipa MAS Taborskog nalazi se na trećem mjesto sa 26 osvojenih bodova. Lider na tabeli je Sigma Olomouc sa 29 bodova dok je na drugom mjestu Slovan Varnsdorf sa 27 osvojenih bodova. Iz do sada odigranih utakmica MAS Taborko je tim sa najmanje poraze svega dva, dok su pet puta odigrali neriješeno i sedam puta su ostvarili pobjede.\nUčestvovale i ekipe “Plemići” i “Stijene” iz Visokog\nParlament Federacije BiH dobio zastupnicu sa hidžabom


Juče isplaćene prve subvencije poljoprivrednicima - Ozon Media\nSremska Mitrovica – Ministarstvo poljoprivrede saopštilo je da su juče isplaćene subvencije u iznosu od dve milijarde dinara i to 6.000 dinara po hektaru, poljoprivrednim proizvođačima koji su ostvarili pravo na subvencije u bilnoj proizvodnji.\nI u Sremskoj Mitrovici, kako je rečeno iz Uprave za trezor filijale Sremska Mitrovica juče su isplaćene prve subvencije poljoprivredncima.\nPrema saopštenju iz Ministarstva poljoprivrede, šumarstva i vodoprivrede subvencije se isplaćuju na osnovu Pravilnika o načinu ostvarivanja prava na osnovne podsticaje u biljnoj proizvodnji u 2014. godini.\nPoljoprivredni proizvođači su u obavezi da zahteve za ostvarivanje prava na podsticaje u biljno proizvodnji dostave Upravi za trezor u periodu od 1. maja do 30. juna.\nZahtevi za regresirano gorivo, odnosno đubrivo podnose se jedanput godišnje u dva primerka Ministarstvu finansija – Upravi za trezor i to od 5. maja do 20. novembra tekuće godine. Poljoprivrednici su u obavezi da uz zahtev za regres prikažu i fiskalne račune kupljenog inputa. Svi registrovani poljoprivredni proizvođači, dakle pravna lica, preduzetnici i fizička lica – nosioci komercijalnog porodičnog poljoprivrednog gazdinstava, imaju pravo na korišćenje regresa. Kada je reč o gorivu, to su evro dizel, odnosno dizel gorivo gasno ulje 0,1, a od đubriva regresirani će biti AN, UREA, KAN, UAN i SAN, kao i različite kombinacije NPK, NP i PK kompleksnih i mešanih, granulisanih đubriva, koje u svom sastavu imaju više azota. Poljoprivrednici kupuju ove inpute od 1. januara do 15. novembra ove godine.\nPooštreni uslovi za korišćenje kreditnih kartica\nOsmaci do kraja nedelje u školskim klupama


HIDROELEKTRANA POSTAJE MUZEJ Od ruševine u Trapistima prave turističku atrakciju | Banjaluka.net\nDevastirani objekat stare Hidroelektrane „Delibašino selo“ uskoro postaje Tehnički muzej energetike.\nO pretvaranju u muzej priča se unazad nekoliko godina, a sada je konačno došao red da se iskoristi potencijal jednog od najljepših naselja kada je priroda u pitanju.\nPotvrdili su nam ovo u „Elektrokrajini“ te naglasili da su nakon dugih najava, konačno dobili dozvolu i započeli sa pripremama.\nPosla će biti mnogo, jer je objekat, izgrađen prije 118 godina, devastiran nakon što je decenijama propadao.\n– Razlog za realizaciju projekta je potreba zaštite i očuvanja autentičnog izgleda i postrojenja jedne od najstarijih hidroelektrana na Balkanu, sa planiranom stalnom postavkom eksponata koji će prikazati razvoj elektrifikacije na području Krajine od njegovih početaka do savremenog doba – objasnio je portparol „Elektrokrajine“ Predrag Klincov.\nDodaje da ovo preduzeće sprovodi pripremne radnje , a da je za sada izvršena tehnička zaštita objekta.\n– U proteklih nekoliko mjeseci izvršeno je i ispitivanje stanja i stabilnosti konstrukcije objekta, kao preduslova za izradu tehničke dokumentacije i sprovođenja daljih aktivnosti u saradnji sa eminentnim stručnjacima iz oblasti arhitekture i Zavodom za zaštitu kulturno-istorijskog i prirodnog nasljeđa Republike Srpske – dodao je Klincov.\nIako još nije poznato kada će Banjaluka, kao mnogi evropski gradovi, dobiti svoj Tehnički muzej, iz najava se da naslutiti da će turistička ponuda grada biti znatno obogaćena.\nSatariji Banjalučani se sjećaju kako je grad na Vrbasu nekada prednjačio u odnosu na ostale gradove, i žale što je ovaj, kako kažu, dragulj Banjaluke decenijama propadao.\nHidroelektranu je juče posjetila i naša ekipa, te se uvjerila da će radnici imati puno posla, ali da je unutrašnjost, s obzirom na godinu gradnje, dobro sačuvana i da će ljudi imati šta da vide.\n– Vjerujemo da će budući Tehnički muzej u Delibašinom selu postati važan i posjećen kulturno-istorijski objekat koji će obogatiti turističku ponudu grada – navode u „Elektrokrajini“\nHidroelektrana Delibašino selo, izgrađena je 1899. godine, i bila u funkciji sve do 1984. godine kada je zbog nabujalog Vrbasa prestala sa radom.\nZahvaljujući ovoj hidroelektrani Banjaluka je bila među prvim gradovima koji su dobili struju, a prema podacima istoričara bilo je to nekoliko godina prije Zagreba.\nKoliko će ovaj veliki projekat koštati još nije utvrđeno, ali iz „Elektrokrajine“ navode da je upravo finansijsko pitanje sljedeće na redu rešavanja.\n– Sagledaćemo mogućnost apliciranja za bespovratna sredstva međunarodnih projekata zaštite kulturno-istorijskog nasljeđa, a što će u narednom periodu razmatrati nadležni organi Preduzeća – objasnio je Klincov.


Treći beogradski sajam privrede i inovacija Horizont - Enterprise Europe Network\n3. beogradski sajam privrede i inovacija Horizont promoviše potencijal Srbije u oblasti IKT, tehničkih i tehnoloških nauka. Događaj je idealno mesto za sve zainteresovane za saradnju sa srpskim preduzetnicima, klasterima, istraživačkim organizacijama, univerzitetima i drugim organizacijama koje deluju na polju novih tehnologija.\nDogađaj uključuje info sesiju, sajamski nastup i povezivanje na temu finansiranja inovacija, internacionalizacije i tranzicije startapa i inovatora od Horizonta 2020 do Horizonta Evropa – trenutni i nadolazeći Okvirni programi EU za istraživanje i inovacije.\nBudući da sastanak prethodi Regionalnoj konferenciji Evropske mreže preduzetništva, očekuje se veliko prisustvo učesnika i tehnoloških posrednika iz Slovenije, Hrvatske, Severne Makedonije, Bosne i Hercegovine i Crne Gore. Sektorske grupe za BioChemTech, materijale i nanotehnologije biće predstavljene na događaju preko svojih predstavnika.\nViše informacija i prijavu pronađite OVDE


Novi predmeti na IRES odsjeku - International Burch University\nOdsjek za međunarodne odnose i evropske studije uspješno je završio proces modernizacije kurikuluma za sva tri studijska stepena, dodiplomski, master i doktorski studij. Studenti ovog odsjeka od sada će imati više prilika da aktivno istražuju i međusobno diskutuju o EU i njenim politikama te da praktično primjenjuju stečena znanja iz ovih oblasti.\nU nastavni program su uvedeni novi predmeti koji prate dešavanja na evropskoj i svjetskoj sceni te studenti uče o onom što je trenutno aktuelno i važno na polju međunarodnih odnosa. Jedan od najatraktivnijih predmeta svakako je „Model United Nation“ koji će se realizovati u saradnji sa Državnim univerzitetom Džordžije, SAD. Ovaj predmet će studenti sa IBU, na dodiplomskom i master studiju, slušati zajedno sa studentima Državnog univerziteta Džordžije, raditi zajedničke vježbe, diskusije i ostale aktivnosti.\nOno što ovaj predmet čini posebno zanimljivim jeste prilika da studenti učestvuju na međunarodnim konferencijama gdje će delegacija našeg Univerziteta igrati ulogu jedne države, članice EU te na konferenciji raspravljati o stvarnim aktuelnim pitanjima, sudjelujući na sastancima UN-a u realnoj situaciji. Naredna takva konferenicija na kojoj je planirano učešće naših studenata održat će se 2022. godine u Njujorku.\nOvakav vid usvajanja znanja predstavlja najefikasniji spoj teorije i prakse koji će na najbolji način pripremiti naše studente za najzahtjevnija zanimanja, kako u domaćem tako i u međunarodnom okruženju.\n“Uvođenje novih predmeta iz oblasti EU politika, kao i predmeta „Model United Nations“ omogućuje brojne benefite studentima. Prvo, pruža im se prilika za istraživanje i diskusiju najaktuelnijih pitanja iz oblasti EU politika, što studente priprema, prvo da razumiju, a potom da budu kontributori najznačajnih zbivanja u i oko EU, uključujući njihovu relevantnost za doprinos EU održivom razvoju, procesima EU integracija BiH i sl. Pored toga, studenti će neke od studijskih aktivnosti realizirati u međunarodnom okruženju, zajedno sa studentima Georgia state university, te učestvovati u njihovim predavanjima i vježbama, a također će kroz sudjelovanje na međunarodnim konferencijama u realnom okruženju sticati konkretne vještine, znanja i iskustva, kao i međunarodnu mrežu kontakata, što će ih na najbolji način pripremati za buduća zanimanja, rekao je doc.dr. Alija Kožljak, šef Odsjeka za međunarodne odnose i evropske studije.\nCilj Internacionalnog Burch univerziteta je uvijek ići korak dalje i studentima približiti njihova buduća zanimanja kroz praksu i praktičnu primjenu znanja. Ovakav pristup osigurava im adekvatnu pripremu i maksimalnu osposobljenost za rad nakon završenog studija.


Uprava za saradnju s dijasporom i Srbima u regionu pri Ministarstvu spoljnih poslova Srbije odobrila je projekat “Radionice srpskog kulinartva i mapiranje ugostiteljskih objekata dijaspore Srbije” Srpskog centra za saradnju.\nProjekat obuhvata dva segmenta:\n1) Rad na prikupljanju podataka za bazu ugostiteljskih objekata u dijaspori i izradu podsajta za „gastronomsko“ povezivanje dijaspore sa maticom\n2) Organizaciju kulinarskih radionica u Srbiji i dijaspori radi promocije srpske\nkulture i tradicije, i indirektno, turističke ponude Srbije.\nProjekat je s jedne strane namenjen profesionalcima iz dijaspore koji rade ili imaju u vlasništvu pojedine ugostiteljske objekte u dijaspori, a sa druge strane gostima iz dijaspore zainteresovanim da se u autentičnoj atmosferi, kroz kulinarsku radionicu, upoznaju sa tradicijom i kulturom srpskog naroda.\nRealizacija projekta počinje nakon zvaničnog potpisivanja ugovora krajem januara i trajaće do kraja aprila 2015. godine. U ovom periodu, uz podršku Uprave za saradnju s dijasporom i Srbima u regionu Ministarstva spoljnih poslova, kao i Centra za saradnju s dijasporom Privredne komore Srbije učesnici kulinarskih radionica iz dijaspore i njihovi prijatelji upoznaće se kroz pripremu kulinarskih specijaliteta sa duhom Srbije i osetiće kvalitet tradicionalnog življenja.\nZahvaljujući sistematizovanoj bazi ugostiteljskih objekata u dijaspori, naša dijaspora će moći da se uputi u srpsku kulinarsku ponudu u inostranstvu, a vlasnici i radnici u ugostiteljskim objektima u dijaspori će moći da međusobno razmene informacije od značaja za svoj posao i da se bolje povežu sa maticom indirektno promovišući turističko-kulturnu ponudu Srbije.\nGrupa mladih okupljena oko Srpskog centra za saradnju realizovala je tokom 2013 godine projekat ...


Evropska odbojkaška konfederacija saopštila je da će se 29. februara u Beču održati vanredni Kongres CEV. Na dnevnom redu će biti samo jedna tačka: komercijalni ugovor sa marketinškom kompanijom Infront, za čije potpisivanje je, po statutu CEV, potrebno odobrenje i saglasnost Kongresa Evropske odbojkaške konfederacije. Zoran Gajić, predsednik OSS i Ivan Knežević, generalni sekretar OSS, predstavljaće Odbojkaški savez Srbije na Kongresu CEV u Beču.\nPrvenstva Evrope 2021. u seniorskoj konkurenciji – nastavak uspešne priče\nU sedištu CEV danas je održan sastanak organizatora XXXII EP 2021. u obe konkurencije. Zoran Gajić, predsednik OSS i Ivan Knežević, generalni sekretar OSS, predstavljali su Odbojkaški savez Srbije na sastanku u Luksemburgu.\nZoran Gajić i Ivan Knežević u Luksemburgu\nZoran Gajić, predsednik OSS i Ivan Knežević, generalni sekretar OSS, učestovaće na sastanku organizatora XXXII EP 2021. u obe konkurencije, na poziv Evropske odbojkaške konfederacije. Sastanak će se održati sutra (utorak, 17. decembar) u sedištu CEV u Luksemburgu.\nEvropska odbojkaška konfederacija, CEV, saopštila je da će završnica XXXII EP 2021. u konkurenciji odbojkaša odigrati u Poljskoj. Organizatori EP 2021. biće Češka, Estonija, Finska i Poljska, gde će se odigrati polufinale i finale. Plasman na XXXII EP 2021, pored organizatora, izborilo je 8 najuspešnijih selekcija sa EP 2019: Srbija, Slovenija, Franucska, Rusija, Italija, Ukrajina, Nemačka i Belgija.\nTijana Bošković i dalje najbolja odbojkašica Evrope, treći put uzastopno – Uroš Kovačević najbolji igrač, Slobodan Kovač najbolji trener u Evropi !!!


Kaka se vratio u Milan | Novosti.RS\nKaka se vratio u Milan\nponedeljak, 02. 09. 2013. u 09:05\nPregovori vezistinog oca, potpredsednika “rosonera” Adrijana Galijanija i prvog čoveka Reala Florentina Pereza završeni su u noći između nedelje i ponedeljka. Ugovor na dve godine\nBrazilski fudbaler Kaka potpisao je dvogodišnji ugovor sa Milanom.\nU samoj završnici letnje fudbalske pijace klub sa “San Sira” dobio je značajno pojačanje u liku dosadašnjeg fudbalera madrisdskog Reala, u koji je došao iz Milana 2009. godine.\nPregovori vezistinog oca, potpredsednika “rosonera” Adrijana Galijanija i prvog čoveka Reala Florentina Pereza završeni su u noći između nedelje i ponedeljka na zadovoljstvo sve tri strane.\nKaka je sa Milanom potpisao dvogodišnji ugovor prema kojem će zarađivati četiri miliona evra godišnje, plus bonusi i premije.


26 godina od zločina u Dobrovoljačkoj: Nema pravde za porodice žrtava!\nPorodice stradalih vojnika ni ove godine neće otići na mjesto ubistva najmilijih.\n"Jednako boli i što me nikada nijedno tužilaštvo nije pozvalo da kažem istinu", poručuje Bogdanka Tomović, majka ubijenog vojnika JNA , koja će i sutra u Istočnom Sarajevu prisustvovati obilježavanju stradanja u nekadašnjoj Dobrovoljačkoj ulici.\nPoruka da su vojnici bili zakonita meta, bila je kaže najsnažniji udarac iz pravosudnih institucija, pa se i dalje pita, kako ih nije stid porodica koje godinama traže istinu.\n"Na svu muku posljednje dvije godine ne možemo otići u Dobrovljačku i zapaliti svijeću na mjestu gdje su stradali naši najmiliji", priča majka ubijenog Zdravka Tomovića.\n"Evo dvije godine ne daju nam da dođemo na mjesto zločina, da ostavimo cvijeće i zapalimo svijeće i pitam se do kada će ovo ovako trajati? I ova mržnja, a ne kamo li da bi postavili neko obilježje", navodi Bogdanka Tomović, majka ubijenog vojnika JNA.\nPorodice su godinama u pratnji policije dolazile do mjesta stradanja u Sarajevu, gdje su do prošle godine obilježavale godišnjicu zločina . Okupljanje je redovno pratilo na desetine policajaca, koji su oko 3. maja pojačavali prisustvo u tom dijelu grada. Nakon i ovakvih prizora koji su pratili obilježavanje, odlučeno je da i ove godine pomen bude održan samo u Istočnom Sarajevu.\nNa mjestu stradanja nikada nije postavljeno spomen obilježje za ubijene pripadnike JNA, što je bio jedan od glavnih razloga što se porodice stradilih i preživjeli iz kolone od prošle godine okupljaju samo u Istočnom Sarajevu. Ranije su polagali cijeće i palili svijeće na malom prostoru u nekadašnjoj Doborovljačkoj ulici, a sve inicijative da se ovdje postavi spomen obilježje su odbijene od strane federalnih vlasti.\nU napadima 02. i 03. maja ubijena su 42 pripadnika JNA, dok je je 71 ranjen. Na današnji dan 1992. godine počeo je napad, a samo na Skenderiji u zasjedi je ubijeno 14 oficira i vojnika koji su krenuli u pomoć opkoljenim drugovima u Domu JNA. 3. maja je napadnuta kolona koja se izvlačila u Lukavicu, a svemu je prethodilo niz ubistava koji nikada nisu procesuirani.\n"Prvo ubistvo je bilo u kafiću na Bistriku, 20. aprila, vrlo slabo j to medijski ispraćeno tada, iako su tu bili vojnici, po saznanjima koje sam dobio od oca, koji je iz Šabca, jednom su ga zvali, ali poseban postupak nikada nije pokrenut", navodi Željko Pantelić, poručnik bivše JNA.\nPantelić je teško ranjen u koloni, koja je napadnuta 03.maja, a porodice još jednom podsjećaju na težak poraz pravosudnih institucija koje nisu procesuirale zločine. Ustavni sud BiH je u februaru zatražio od bh. Tužilaštva da do kraja maja odgovori na pritužbe na obustavljane istrage u slučaju Dobrovoljačka.


Завод за заштиту природе Србије - Povodom Dana Ramsara - zaštitom novih područja u Srbiji ka očuvanju vlažnih staništa\nPovodom Dana Ramsara - zaštitom novih područja u Srbiji ka očuvanju vlažnih staništa\nUoči 2. februara, Međunarodnog dana vlažnih područja, u Zavodu za zaštitu prirode Srbije danas su predstavljena nova područja u Srbiji predložena za zaštitu, čije su temeljne vrednosti vlažna staništa. Vlažna područja su jezera, reke, bare, močvare, tresave, ribnjaci..., specifični, osetljivi ekološki sistemi koji su širom sveta izuzetno ugroženi.\n„U proteklom periodu izradili smo 55 studija kao osnovu za zaštitu područja, i one se dostavljaju Ministarstvu i lokalnim samoupravama na uvid i sprovođenje postupka zaštite. Među njima je i 20 studija zaštite područja gde su temeljna vrednost upravo vlažna područja. Time je dat svojevrsni doprinos zaštiti staništa čiji značaj za opstanak živog sveta, ali i čoveka, postaje sve očigledniji“, rekao je ovim povodom direktor Zavoda Aleksandar Dragišić.\n„Predeo izuzetnih odlika „Forland leve obale Dunava kod Beograda“, zaštićena staništa „Zimovalište malog vranca,“ i „Veliko blato“ u Beogradu, spomenici prirode „Lalinačka slatina“ i „Tri jezera u krasu Beljanice“, specijalni rezervati prirode „Brzansko moravište“, „Peštersko polje“, „Osredak“ i „Krupačko Blato“ i druga, su najnovija područja predložena za zaštitu koja su zahvaljujući svojim vodenim staništima, svojevrsni centri biodiverziteta“, istakao je Rastko Ajtić, stručni saradnik Zavoda za zaštitu prirode Srbije, predstavljajući njihove prirodne vrednosti.“\nVlažna područja su od suštinskog značaja za opstanak retkih i ugroženih divljih vrsta koje svoja životna staništa nalaze kraj vode, i značajno su spremište biljnog genetskog materijala. Predstavljaju dragocene rezerve podzemnih i površinskih voda, a pored toga su značajna jer regulišu poplave, ublažavaju ekstremne vodostaje, smanjuju eroziju obala, predstavljaju prečistivače vode, učestvuju u prirodnoj regulaciji klime i održavanju ravnoteže ekosistema i ukupnog život sveta akumuliranjem gasova staklene bašta, itd. Primena Ramsarske konvencije čiji je i naša zemlja potpisnik, jedan je od osnova za njihovo očuvanje širom sveta.\n„ Krajem prethodne godine Zavod za zaštitu prirode Srbije je izradio studiju, odnosno stručnu osnovu za nominaciju područja Nacionalnog parka „Đerdap“ za jedanaesto međunarodno značajno vlažno područje, na osnovu Ramsarske konvencije. Međutim, u Srbiji i u svetu, ovakva područja su u sve većoj opasnosti nestajanja. S obzirom na brojne uzroke ugrožavanja vlažnih staništa, neophodno je da se svi ozbiljno angažujemo i radimo na njihovom očuvanju“, istakao je direktor Dragišić.\n2. februar, Međunarodni dan vlažnih područja ili Dan Ramsara, ustanovljen radi promovisanja zaštite vlažnih područja u nacionalnom i međunarodnom kontekstu obeležen je 31. januara organizovanjem zajedničkog događaja u Novom Sadu.


Medicina 29.01.2015. - 18:36h Autor: lovesensa.rs\nOVDE saznajte koje promene na telu ukazuju na poremećaj hormona - Obratite pažnju na tamne dlake!\nIzbegavajte tablete, priroda ima rešenje za sve - Primene čajeva u službi zdravlja!\nPripremite telo za menopauzu - 9 načina da upravljate njenim simptomima!\nOVDE saznajte kako promene u menstruaciji otkrivaju vaše zdravlje - 5 znakova koji zahtevaju hitnu posetu lekaru!\n10 najvažnijih pitanja i odgovora o raku dojke pročitajte OVDE - Na koje simptome treba obratiti pažnju!\nNizak nivo estrogena dovodi do pada raspoloženja i libida, izaziva suvoću vagine, manju fleksibilnost zglobova, smanjuje koncentraciju i živost.\nRešite ove probleme prirodnim putem:\nTek kada vam je život ugrožen, shvatite koliko je važno biti u dobroj formi - Džon otkriva kako je smršao neverovatnih 140 kilograma!\nOVDE pročitajte sve što treba da znate o štitnoj žlezdi - Opšte informacije, najčešći uzroci oboljenja i lečenje!\nHormoniPoremećaj hormonaEstrogenŠtitna žlezdaProgesteronNavikeIshranaVežbanje


Janez Kopač, direktor Sekretarijata Energetkse zajednice\nDirektor Sekretarijata Energetske zajednice (EZ) Janez Kopač rekao je da će Ministarski savet u četvrtak, 17. decembra, razmotriti kršenje pravila EZ od strane Srbije zbog toga što nije razdvojila delatnosti operatora gasa Jugorosgaz transporta.\nKopač je za agenciju Beta rekao da je to "ozbiljan slučaj kršenja energetskog prava EZ i da Jugorosgaz transport, zavisno preduzeće Srbijagasa, nije sertifikovan u skladu sa Trećim paketom".\n"Postupak u vezi sa razdvajanjem Srbijagasa nije na dnevnom redu ovog Ministarskog sveta, ali još nije završen, a tiče se Drugog energetskog paketa koji nije primenjen u celini", naveo je Kopač.\nAli je najavio da će Sekretarijat pokrenuti nov postupak protiv Srbije ukoliko Srbija ne preduzme mere za razdvajanje delatnosti po Trećem energetskom paketu.\n"Odvajanjem delatnosti dobija se nezavisan operator mreže koji omogućuje pristup bilo kojem korisniku, trgovcu, snabdevaču. Bez toga nema konkurencije na srpskom i regionalnom tržištu gasa", rekao je Kopač.\nKopač je rekao i da Srbijagas blokira pristup konkurenciji na ulaznoj tački u srpski prenosni gasni sistem iz Mađarske kod Horgoša.\nNIS zagađuje vazduh\nOn je naveo i da Srbija godinama izbegava realizaciju direktive o maksimalnom udelu sumpora u mazutu.\nOn je naveo da je veliki problem Srbije "nerzumna podrška uglju" i dodao da Srbija nema aukcije za podršku obnovljivim izvorima energije.\nKopač je rekao i da Sekretarijat ima značajne primedbe i na regulatroni okvir gasovoda Balkanski tok kroz Srbiju, jer odluka regulatora o izuzeću tog projekta od glavnih principa Trećeg paketa o slobodnom pristupu, regulisanju tarifa i razdvajaju delatnosti, nije uvažila Mišljenje Sekretarijata.


Uhapšen saradnik Poreske uprave zbog primanja mita | Palelive.com\nPočetna Regija Istočno Sarajevo Uhapšen saradnik Poreske uprave zbog primanja mita\nISTOČNO SARAJEVO – U nastavku akcije “Proljeće” jutros je u Istočnom Sarajevu uhapšen stručni saradnik za prinudnu naplatu Područnog centra Poreske uprave Republike Srpske zbog sumnje da je primao mito, rekla je Srni portparol Centra javne bezbjednosti Istočno Sarajevo Danka Tešić. “Ovo lice lišeno je slobode u ugostiteljskom objektu u Istočnom Sarajevu nakon što je prethodno u više navrata od jednog građanina tražilo i primilo određeni novčani iznos”, kaže Tešićeva.\nOna je napomenula da će akcija “Proljeće”, čiji je cilj sprečavanje korupcije u javnim službama Republike Srpske, biti nastavljena i u narednom periodu.\nTešićeva je dodala da će ovo lice biti zadržano u službenim prostorijama Policijske stanice Istočno Sarajevo.\n“Ujutro će mu biti uzeta izjava u svojstvu osumnjičenog, pa će se znati da li će biti predato Okružnom tužilaštvu”, rekla je Tešićeva.\nKako Srna nezvanično saznaje, uhapšen je Božo Božović.\nPrethodni članakObilježen Dan pobjede nad fašizmom u Zvorniku\nNaredni članakŽika Jelić dobro nakon strujnog udara na koncertu u Foči